Mihajlović: Vlada ostaje na istom kursu pomoći izbeglicama\nVlada nije razgovarala o mogućnosti da Srbija zatvori granice za migrante, izjavila je danas potpredsednica Vlade Srbije Zorana Mihajlović i ocenila da kod članova vlade nije videla različite stavove o tim pitanjima već brigu da sve bude urađeno na najbolji način i da se pomogne svima.\nMihajlović je to odgovorila nakon otvaranja Ženskog kutka u Miksalištu, namenjenog najranjivijim grupama migranata, upitana da li bi Srbija trebalo da zatvori granice za izbeglice.\n"U samoj Evropi postoji mnogo je nerazjašnjenih činjenica kada se govori o migrantima i migrantskoj krizi. Što se tiče Srbije, od prvog dana smo pokazali sve ono što su Srbija i njeni građani. Pokazali smo dobrotu, baš zato što smo i sami prošli kroz slične probleme", rekla je Mihajlović.\nOna je navela da je od samog početka primetila brigu svakog političara, premijera i Vlade Srbije prema izbeglicama i da se taj stav nije promenio.\n"Od prvog dana to nije samo pitanje države, nego i njenih gradjana. Da je samo vlada radila na pomoći migrantima to ne bi uspelo. Mi smo radili zajedno, gradjani, vlada, nevladin sektor i mnoge institucije i ostajemo na tom putu", rekla je Mihajlović.\nMihajlović je dodala da to nije samo obaveza prema dokumentima koje Srbija potpisuje već znak kakvi su građani Srbije.\nVlada Srbije, kako je dodala, ostaje na kursu da migrantima pomaže koliko god može, iako to nije uvek jednostavno.\nUvek sam za pomoć, rekla je Mihajlović upitana kakav je njen stav o migrantskom pitajnu i dodala da je potpredsednica vlade koja sprovodi vladinu politiku.\nŽene i devojčice izbeglice danas su dobile "Ženski kutak" u Miksalištu, gde će nakon svega što su prošle moći da se odmore u miru i privatnosti i posvete sebi - uče strani jezik, razmenjuju iskustva i ideje, ali i učestvuju u različitim radionicama i steknu nove veštine.


– Potpuno renovirani Gerontološki klub 'Centar II' za čiju realizaciju su Ministarstvo rudarstva i energetike i Grad Subotica obezbedili 14 miliona dinara, još jedan je u nizu primera dobre saradnje svih nivoa vlasti i dokaz da ta saradnja na svakom koraku može da se vidi i istakne – rekao je gradonačelnik Subotice Bogdan Laban, u prostorijama adaptiranog kluba koji su danas, simboličnim presecanjem vrpce, svečano otvorili državni sekretar u Ministarstvu rudarstva i energetike, Stevica Deđanski, gradonačelnik Laban i direktor Gerontološkog centra Subotica Nenad Ivanišević.\nOn je, tim povodom, podsetio da je godinama unazad ukazivao kako zajedničko delovanje i dobra saradnja najviše doprinose našem gradu, i naglasio da je zadovoljstvo posebno kada se zna da će najviše koristi imati upravo naši najstariji sugrađani.\n– Ovo je veoma simbolično, jer smo prošli kroz period kada smo sa velikom zabrinutošću gledali na njih kao na kategoriju koja je bila najugroženija poslednjih meseci. Vreme je da se okrenemo razvoju grada, razvoju usluga koje pružamo, i zato mi je veliko zadovoljstvo što smo realizacijom ovog projekta obradovali upravo one koji su se pokazali kao najdisciplinovaniji u periodu iza nas koji je bio izuzetno težak – podvukao je Laban. – Pokazujemo da i te kako radimo na prosperitetu grada, da imamo spremne projekte kojima apliciramo kod domaćih i stranih fondova, i nastavićemo sa tom praksom, kako bismo omogućili normalan život svim našim sugrađanima.\nNenad Ivanišević je rekao da je klub renoviran tako što je grad Subotica konkurisao kod resornog ministarstva koje je prepoznalo ovaj zajednički projekat kao adekvatan.\n– U ovaj klub dolazi više od tri hiljade naših starijih sugrađana, a sedište je i Službe otvorene zaštite u okviru koje brinemo o više od 10.000 naših sugrađana. Zajedno izlazimo iz ove pandemije i koristim priliku da se najiskrenije zahvalim gradonačelniku i gradu Subotici što su nam prvi pritekli u pomoć, kao i Pokrajinskoj vladi i Vladi Srbije. Sa ponosom mogu da istaknem da smo ustanova koja epidemiju završava bez zaraženih i korisnika i radnika. Nastavićemo i dalje da zajedno sa gradom pripremamo projekte. Nadamo se skorom nastavku rekonstrukcije Doma 'Dudova šuma', čim to republičko ministarstvo dozvoli – istakao je Ivanišević.\nStevica Deđanski je naglasio da je Vlada Srbije prepoznala da je energetska efikasnost novi izvor energije i da za ove namene godišnje izdvaja 500 miliona dinara.\nPoslednjih nekoliko godina ovaj budžetski fond dodelio je sredstva za preko 90 objekata, naveo je i dodao da je u svim objektima koji su sanirani ušteda energije od 40 do 42 odsto.\n- Osim ovog budžetskog fonda uskoro će biti formiran novi fond koji će biti kao javna agencija. To radimo uz konsultaciju naših partnera iz Nemačke razvojne KfW banke i EBRD koji su nam dali punu podršku. Biće to fond koji će imati sredstva od donacija od oko deset miliona evra godišnje i otprilike isto toliko od ekološke takse koja se skuplja od prošle godine. To će biti budžetski fond koji će imati istu svrhu, ali će moći da ga koriste i građani. Očekujemo da se implementira i počne sa radom krajem ove ili početkom naredne godine – najavio je Deđanski.\nObjekat je renoviran u okviru projekta „Energetska sanacija objekta vaninstitucionalne zaštite sa Gerontološkim klubom Centar II“ za čiju realizaciju su Ministarstvo rudarstva i energetike i Grad Subotica obezbedili 14 miliona dinara. Podizanje nivoa energetske efikasnosti, kako je projekat i predviđao, obuhvatilo je izvođenje radova na popravci krovnog pokrivača, zameni kompletne postojeće stolarije, postavljanju termoizolacije, zameni postojeće rasvete LED rasvetom i ugradnji toplotnih pumpi.\nUkupna vrednost projekta iznosi 14 miliona dinara. Učešće grada Subotice je 4,2 miliona dinara, a Ministarstva rudarstva i energetike 9,8 miliona dinara.


Beta 25. januara 2021. 19:00\nEvropska unija (EU) zapretila je danas novim sankcijama vlastima u Venecueli ako ne osiguraju bezbednost predstavnicima opozicije i dodala da je na parlamentarnim izborim održanim 6. decembra „propuštena prilika za unapredjenje demokratije“.\n„S obzirom na pogoršanje stanja ljudskih prava, vladavine prava i demokratije u Venecueli, EU je spremna da usvoji dodatne ciljane mere protiv onih koji ugrožavaju demokratiju, vladavinu prava i ozbiljno krše ljudska prava“, navodi se u saopštenju šefova diplomatija EU koji su danas u Briselu održali prvi fizički sastanak od početka godine.\nMinistri su dodali da je na parlamentarnim izborima „propuštena prilika za unapredjenje demokratije“ u Venecueli.\n„Jedini izlaz iz krize u Venecueli predstavlja brzi nastavak političkih pregovora i hitno uspostavljanje dijaloga“ za organizovanje novih parlamentarnih i predsedničkih izbora koji će biti „verodostojni i transparentni“.\nEU je pozvala i na neposredno i bezuslovno puštanje na slobodu svih političkih zatvorenika.


Poslovni prostori u Podgorici za izdavanje – The Capital Plaza\nPOSLOVNI PROSTORI U PODGORICI – POSLOVNA KULA\nPoslovni prostori u Poslovnoj kuli u Podgorici se protežu na površini od preko 8.000m2 i ima osam (8) spratova. Kula je okrenuta prema glavnom ulazu u Podgoricu. Sjedište je najvažnijih kompanija u Crnoj Gori i regionalni poslovni centar. U potpunosti je povezana sa najvažnijim saobraćajnicama, a na 15min je udaljena od aerodroma Golubovci.\nOvo je mjesto gdje su najnoviji trendovi u arhitekturi kombinovani sa modernom tehnologijom izgradnje. Svaki centimetar poslovnog prostora je planiran tako da maksimizira komfort i produktivnost. Biznis kula nudi različite veličine kancelarija sa fleksibilnim rasporedom, uključujući po potrebi i manje kancelarije.\nU neposrednom okruženju se nalazi više restorana i barova, raznih prodavnica, kao i poslovnice svih važnih banki.\nKao i Diplomatska kula u The Capital Plazi, i Poslovna kula posjeduje brze liftove, brzi internet i centralnu klimatizaciju. Ukratko, sve je organizovano tako da uživate u svakom trenutku i da se na miru posvetite svom biznisu.\nOvi poslovni prostori u Podgorici uključuju i usluge recepcije i obezbjeđenja u lobiju, dvadeset četiri (24) časa, sedam (7) dana sedmično.\nPoslovni prostori u Poslovnoj kuli u Podgorici – Karakteristike:\nZavršeni enterijerski radovi u svim kancelarijama, kao i u zajedničkim prostorijama.\nProstori su pogodni i za freelancere, ali i kao cooworking space\nVeličine prostora za izdavanje kreću se od 50 m2 do 900 m2, pa je pogodna za sve vrste biznisa, od start-up kompanija do korporacija\nU uslugu spadaju: brzi liftovi, protiv-požarni sistemi, sistem upravljanja i centralizovana klimatizacija\nTu su još i recepcija, kontrola pristupa, obezbjeđenje i nadzor. Sve ovo će učiniti vašu kancelariju u objektu The Capital Plaza idealnim mjestom za rad


Neograničen ulaz u sve nacionalne parkove za 13,50 eura godišnje\nGodišnje ulaznice za svih pet crnogorskih nacionalnih parkova i Botaničku baštu Dulovine mogu se naći u prodaji po cijeni od 13,50 eura!\nJavno preduzeće za nacionalne parkove Crne Gore kroz kampanju “Priroda je moj dom” osmislilo je dodatne povoljnosti kada je u pitanju posjeta zaštićenim područjima, pa se uz kupovinu godišnje ulazanice stiče mogućnost neograničenog broja ulazaka u svih pet crnogorskih nacionalnih parkova i Botaničku baštu Dulovine do kraja kalendarske godine.\n“U okviru kampanje Priroda je moj dom“ Nacionalni parkovi Crne Gore izradili su i podjelili besplatne ulaznice za oko 70.000 učenika osnovnih škola na teritoriji Crne Gore. Za organizovane grupe, omogućili smo popust 50 odsto na cijene dnevnih ulaznica. Pripremili smo i popust od 50 odsto na cijenu godišnje ulaznice, koja podrazumijeva neograničen broj ulazaka tokom godine u svih pet nacionalnih parkova i Botanički vrt Dulovine. Podaci iz prethodnih godina govore o sve većem interesovanju domaćih turista za nacionalne parkove, pa očekujemo da će godišnje ulaznice naići na veliko interesovanje naših građana, kao i da će mališani sa dobijenim karticama za besplatan ulaz u parkove provesti ljetnji raspust u najvrjednijem prirodnom ambijentu, u našim nacionalnim parkovima”, kazali su iz JPNPCG.\nGodišnje ulaznice svi zainteresovani mogu kupiti na kontrolno-naplatnim punktovima u nacionalnim parkovima, ali i u Upravi JPNPCG u Podgorici (Trg Bećir bega Osmanagića 16), zaključuje se u saopštenju.


Objašnjenje KFOR-a: Juče malo tenzija, svi znali, a najveća pretnja su političari i mediji - BIGportal.ba\nObjašnjenje KFOR-a: Juče malo tenzija, svi znali, a najveća pretnja su političari i mediji\n29 Maja, 2019 088\nPortparol KFOR-a kaže da je jučerašnja akcija specijalnih jedinica kosovske policije regularna, a da su u stvari najveća pretnja miru političari i mediji.\nNa pitanje kakva je jutros situacija na Kosovu, Vićenso Graso kaže da je pod pod kontrolom. „Juče je bilo malo tenzija, ali na svu sreću one su ostale na izolovanim lokacijama i završene su tokom dana, tako da moram da kažem da je mirno“, kazao je on, tokom uključenja u Jutarnji program TV Prve.\nUpitan uz čiju dozvolu su specijalne snake Kosova upale na sever Kosova i na brutalan način sprovodile nasilje nad Srbima, Graso kaže da je ono što se dogodilo juče policijska operacija, izvedena nakon izdavanja naloga za hapšenje od strane kosovskog tužilaštva.\n„Operacija je sprovedena u više opština, uključujuči i opštine na severu. Što se tiče odobrenja, kosovska policija snosi potpunu odgovornost za sprovođenje vladavine prava. I kada sprovode te dužnosti oni to rade bez dodatne dozvole“, objašnjava portparol komande KFOR-a.\nNakon nasilničkog ponašanja, Dejan Kostić Dela pušten na slobodu\nPorast broja zaraženih na Olimpijskim igrama, ali po prvi put bez sportista


Italija: Samit G7 treba da bude novi početak za odnose Evrope i Rusije - Sputnjik Srbija\n15:21 11 Avgust 2020\n21:15 21.03.2017 Preuzmite kraći link\n„Samit mora da postavi novu osnovu za obnovu odnosa između Evrope i Rusije. Međutim, očigledno je da je, ukoliko ne bude napretka u realizaciji Minskih sporazuma, teško zamisliti povratak na format ’osmorke‘ (uz učešće Rusije). Naš cilj, koji možda neće biti postignut na ovoj ’sedmorki‘, jeste da se prevaziđe režim sankcija. Nijedna razumna osoba ne može iz međunarodnog života da isključi Rusiju, koja je ključni partner u borbi protiv terorizma, a za Italiju nezaobilazan i pouzdan snabdevač energijom“, istakao je Alfano.\nMinistar spoljnih poslova Italije, koji je ovih dana u poseti SAD, izjavio je da će „za osam dana“ biti u Moskvi.\n„Naši (italijansko-ruski) bilateralni odnosi se nastavljaju“, uverio je ministar.\nOn smatra da će predstojeći samit u Taormini biti platforma za prvi kontakt sa novom administracijom američkog predsednika Donalda Trampa.\n„Moramo da damo vremena Trampovoj administraciji, ne mogu da se dobiju odgovori na sva pitanja u prvih 100 dana“, kaže Alfano.\nMeđutim, on smatra da je došlo vreme da Evropa zauzme aktivniju poziciju svetskog lidera.\nsaradnja, G8, G7, Andželino Alfano, Evropa, Italija


TRI EKSTREMNO SUŠNE GODINE U POSLEDNJOJ DECENIJI - POLJOPRIVREDNIK specijalizovani list za selo\nSrbija se nalazi pred velikim izazovom u poljoprivrednoj proizvodnji. Negativni efekti globalnog zagrevanja planete i klimatske promene već su na delu, a najbolji dokaz za to je što su u poslednjih desetak godina tri bile ekstremno sušne. Ovo je na poslednjoj sednici Odbora udruženja za poljoprivredu i prehrambenu industriju Privredne komore Srbije izjavio Milan Dacić, direktor Republičkog hidrometereološkog zavoda i napomenuo da se mora napraviti dugoročna strategija za prilagođavanje klimatskim promenama s kojima moramo da živimo sada i u budućnosti.\nDacić je napomenuo da je ovogodišnji sušni period počeo 25. juna. On je ocenio da je suša ektremna. Padavine od prošle nedelje samo su delimično ublažile stanje useva, ali neće bitnije uticati na prinose, pogotovo kukuruza, soje, šećerne repe, koji će sigurno biti znatno manji od očekivanih.\n- Ako suša potraje, a po svoj prilici hoće i narednih nedelja, štete u poljoprivredi mogu da dostignu i dve milijarde dolara, rekao je Dacić i istakao da je suša 2000. godine odnela rod vredan 700, a 2003. godine skoro milijardu dolara.


Vakcinisanje protiv gripa u Severnobačkom okrugu je u toku, a građani koji žele mogu da se jave izabranom lekaru da prime dozu. U odnosu na prošlu godinu, stiglo je 10 odsto više doza, a prema rečima lekara, vakcina je korisna i bezbedna. Do sada dato 1.540 doza vakcina, tvrde u Domu zdravlja.\nZa potrebe Domova zdravlja na teritoriji Severnobačkog okruga krajem oktobra dopremljeno je 5.950 doza vakcine protiv gripa, i to za Dom zdravlja Subotica 4.600 doza, Dom zdravlja Bačka Topola 1.000 doza i za Dom zdravlja Mali Iđoš 350 doza. U odnosu na proteklu godinu, radi se o povećanju količine dopremljenih doza za oko 10%.\nPrema rečima epidemiologa, vakcina je preporučljiva i ove godine, bezbedna je i efikasna u zaštiti od gripa.\n- Za zaštitu od gripa tokom sezone 2016/17 godina, koristiće se vakcina „Vaxigrip“ francuskog proizvođača Sanofi- Pasteur, koja pruža zaštitu od tri različita virusa gripa, odnosno, pruža zaštitu od virusa gripa tip A H1N1, virusa gripa tip A H3N2, kao i od virusa gripa tip B (soj Brisbane). Sastav vakcine je u skladu sa preporukama Svetske zdravstvene organizacije, i obavezujući je za sve proizvođače vakcina. Treba napomenuti da se poslednjih godina uz ovu trovalentnu vakcinu, pojavila i tzv. tetravalentna vakcina, koja pruža zaštitu od dva različita soja virusa gripa tipa B, koja gotovo u podjednakoj meri mogu biti aktivna tokom jedne zime. Sve ovo govori u prilog tome koliko je tema imunizacije protiv gripa još uvek veoma dinamično područje, jer sam virus nikada ne miruje nego neprestano mutira stvarajući različite sojeve u okviru istoga podtipa virusa, te se i sastav vakcine mora menjati iz godine u godinu. Zbog toga je neophodno svake jeseni još jednom dotaći ovu izuzetno značajnu temu iz oblasti javnog zdravlja, te podsetiti naše sugrađane da na vreme prime vakcinu protiv gripa, najbolje odmah po prispeću iste u Domove zdravlja - kaže za „Subotičke novine“dr Nebojša Bohucki, epidemiolog u subotičkom Zavodu za javno zdravlje.\nNema neželjenih reakcija, izuzev retkih alergijskih\nPo primanju vakcine, navod dr Bohucki, neophodno je da prođe oko tri nedelje kako bi se stvorio odgovarajući nivo antitela. Vakcina je namenjena svim osobama počev od navršenih 6 meseci života, bez gornje uzrasne granice.\n- Bitno je da osoba u trenutku primanja nema neku akutnu infektivnu bolest, odnosno da nije febrilna, a po prestanku navedenih stanja, osoba može da se vakciniše. Trajna kontraindikacija je postojanje opisane teške neželjene reakcije po ranijem primanju vakcine protiv gripa. Naravno, ukoliko neko po prvi put prima vakcinu protiv gripa ne može da zna da li je alergičan na istu, te se upravo zbog toga, baš kao i u slučaju bilo koje druge vakcine ili bilo kakvog drugog leka u vidu injekcije, ta procedura obavlja isključivo u zdravstvenim ustanovama, kako bi se mogle primeniti odgovarajuće mere u slučaju nastanka neke od, istina retko zabeleženih, težih alergijskih reakcija - objašnjava naš sagovornik.\nVakcina protiv gripa je besplatna za sve osobe starosti od 65 godina i naviše, kao i za osobe uzrasta od 6 meseci života i starije a koje imaju neko hronično oboljenje respiratornog - astma, hronični bronhitis i slično, ili kardiovaskularnog sistema, bubrežna oboljenja, metabolička oboljenja (u prvom redu dijabetes), ili bilo kakvo drugo hronično oboljenje, pri čemu bi grip kod tih osoba imao daleko težu kliničku sliku. U većini privatnih apoteka, vakcina se može kupiti, ali epidemiolozi savetuju konsultacije sa svojim izabranim lekarima.\nPrema najnovijim informacijama iz subotičkog Doma zdravlja, od kako je počela vakcinacija za građane, od pre nešto više od nedelju dana, dato je oko 1.540 doza, što je relativno dobar odjek za kratko vreme od početka vakcinisanja.\nVakcina preporučljiva posebno trudnicama\nGrip nije blago oboljenje, i moguća je pojava visoke febrilnosti (i preko 39 stepeni C), kao i nastanak niza komplikacija, upale pluća, dok je, tvrde epidemiolozi, u težim formama bolesti, neophodna i hospitalizacija. Ovako teška klinička forma gripa ipak uglavnom se javlja ne samo kod osoba starosti preko 65 godina ili kod mlađih koji imaju neko od niza hroničnih oboljenja, nego i kod mladih, zdravih osoba, ali koje su u kategoriji gojaznih osoba, odnosno, nalaze se u izmenjenom fiziološkom stanju kao što je trudnoća. Upravo zbog toga su i trudnice u kategoriji lica koje bi trebale da se vakcinišu, nebitno u kojem su mesecu trudnoće, a vakcina nije kontraindikovana ni tokom dojenja deteta, navode lekari.


Pogledajte vozilo "Lazanski" (FOTO) | Ekspres.net\nPogledajte vozilo "Lazanski" (FOTO)\nIzvor: FOTO TANJUG / STRAHINJA ACIMOVIC\nJubilarni 10. Međunarodni sajam naoružanja i vojne opreme Partner 2021 svečano je otvoren na Beogradskom sajmu u prisustvu predsednika Srbije Aleksandra Vučića, koji je poručio da će Srbija nastaviti da jača svoju vojsku i dalje razvija odbrambenu industriju.\nTakođe, istakao je da je Srbija danas prepoznata u celom svetu da promoviše mir i stabilnost.\nPredsednik Vučić je na ceremoniji otvaranja predstavio novo borbeno multifunkcionalno vozilo "Lazanski" koje je dobilo ime po nedavno preminulom novinaru i vojnom analitičaru Miroslavom Lazanskom.\n"U svetu interesa nema milostinje za slabe već postoji poštovanje za one koji su snažni i zato je važno da razvijamo našu odbramenu industriju, da bismo upravo mogli da čuvamo mir i stabilnost, da ne bismo mogli da budemo ponižavani i ugrožavani", naglasio je Vučić.\nPodsetio je da se na Beogradskom sajmu uporedo održava skup nesvrstanih zemalja i dodao da je otvaranju sajma naoružanja prisustvuju ministri odbrane i drugi predstavnici mnogih zemalja, kao i da ćemo se postarati da ako žele da kupe naše naoružanje dobiju ga po razumnim i pristojnim cenama.\nU svakom slučaju dobiće dobar i pouzdan proizvod, dodao je predsednik Srbije.\nČestitao je Beogadskom sajmu i Jugoimportu, kao i Ministarstvu odbrane na organizaciji ovog sajma i izvanredne promocije našeg znanja, pameti i naše odbrambene industrije.\n"Srbija danas promoviše multilateralizam, verujem da su naši diplomatski napori prepoznati u celom svetu u pokušaju da promovišemo mir i stabilnost. Mi smo danas i juče domaćini čak 117 delegacija iz celog sveta, dok istovremeno organizujemo najzačajniji sajama naoružanja u ovom delu Evrope", naveo je Vučić.\nKako je rekao, istorija nas je neretko učila lekcije koje nismo dugo pamtili, ali da ih danas prepoznajemo nešto bolje i više nego ranije.\n"Govoreći o istorijskoj ulozi našeg naroda i sam Nehru je rekao da je iz našeg iskustva mnogo toga naučio. A naš osnovni cilj je ključna politika mora da bude mir i stabilnost, a jedna narodna mudrost kaže - Nema puta ka miru - mir je put", naveo je Vučić.\nOvde postoje proizvodi fabrika koje su stare više od 165 godina, napomenuo je Vučić.\nPredsednik je istakao da je na ovom sajmu do sada u prikazano najviše noviteta.\n"Uspeli smo da prethodnih godina vojsku i vojnu industriju stavimo na pijedestal narodnog poverenja. Ovde predstavljeni istraživački, opitni i remonti kapaciteti Ministarstva odbrane i naše odbrambene industrije, kao i najviši dometi Jugoimporta i naših institucija čiji je zadatak otpremanje i osposobljavanje vojske".\nKaže da se teško suprostaviti velikim silama u promociji vojne opreme i naoružanje, ali da je važno da gradimo svoj put i izabreme one oblasti gde možemo da se takmičimo sa najboljima.\nUveren je da možemo posvećenošću i veliki radom možemo da sačuvamo mesto na tržištu već i da pronađemo nove partnere.\nCene našeg proizvoda mora da bude konkurentnija i bolja od onih koje imaju veliki sistema, poručio je Vučić.\nNaglasio je da smo puno napredovali i da imamo puno novih fabrka i proizvoda, kao što je Lazar 3 koji je opremljen topom, kao i da imamo i vozilo mali i veliki Miloš...\nFOTO TANJUG / STRAHINJA ACIMOVIC\nVučić je kazao da smo prošli kroz najteži period kada je reč o vojsci i da je uveren da ćemo izaći još jači i da ćemo dogodine imati još više novinteta na sajmu.\nUkazao je i na značaj saradnje u namenskoj industriji države i privatnih firmi.\nDržava i privatni sektor moraju zajedno da rade i u ovoj oblasti, poručio je Vučić.\nBorbeno vozilo "lazanski" je modifikovana verzija "Lazara 3", a glavna razlika je u višenamenskom topu kalibra 57 milimetara.\nOtvaranju sajma Panter 2021 prisustvuju ministar odbrane Nebojša Stefanović i predstavnici više stranih delegacija.\nNa najvećem sajam naoružanja i vojne opreme ukupno je 132 izlagača, od čega 36 izlagača iz 16 stranih zemalja, meduju kojima su Austrije, Kine, Danske, Kanade, Francuake, Nemačke, Italije.\nOvogodišnji sajam je i pogledu izloženih noviteta višetruko premašio sajam održan pre dve godine.\nNa sajmu je predstavljeno više od 70 sredstava naoružanja i vojne opreme iz razvoja Vojnotehničkog instituta, koje radi samostalno ili zajedno sa Odbrambenom industrijom Srbije.\nDo 14.oktobra u halama 1 i 4 i na otvorenom prostoru biće izloženo artiljerijsko-raketni sistemi, sistemi PVO, modernizovana borbena vozila, nova oklopna vozila, vazduhoplovi, besposadne vazduhoplovne i kopnene platforme, protivoklopni sistemi, telekomunikacioni sistemi za upravljanje vatrom, terenska vozila, kao i različite vrste vođenih i nevođenih raketa.\nKako je ranije najavljeno Jugoimport SDPR izlaže oko 40 sistema iz sopstvenog razvojnog programa, a preduzeća iz grupacije Odbrambene industrije Srbije, osim naoružanja koja razvijaju sa Vojnotehničkim institutom, prikazaće i svoje razvojne projekte.\nTo preduzeće ranije je najavilo da će na sajmu Partner biti prikazani proizvodi iz razvoja i proizvodnje zavisnih Jugoimportovih preduzeća, kao što su "Borbeni složeni sistemi" iz Velike Plane, sa pogonom i u Kuršumliji, fabrika "Belom" u Uzićima, koja proizvodi malu municiju, pančlčevačka "Utva", kao i "Kovački centar" i nova "Kapislana" u Valjevu.\nUtakmica u čast Maradone: Boka i Barselona\nOtkrivena planeta van naše galaksije?\nKako je Tito reagovao kada su mu rekli da je Jovanka opasna za njega\nKažu da je ovo najlepša božićna reklama ikada (VIDEO)\nDa, apsolutno 45 glasova 51%\nNe, to je represivna mera 31 glasova 35%\nBojim se da će biti "varanja" 12 glasova 14%\nKovid propusnice u Srbiji: Kako je prošla prva noć\nNBA liga: Jokić i Bogdanović u najboljem izdanju\nI Hrvati poludeli za "Tomom"


Nova pravila za prtljag kod Viz Er (Wizz air) - KoZnaZna - Vizni režim, putovanja\nViz Er (Wizz Air) je objavio da uvodi novu politiku prtljaga čiji cilj je da olakša ukrcavanje u avion i garantuje svim putnicima besplatan unos jedne ručne torbe u kabinu aviona na svim letovima te kompanije od 1. novembra 2018. godine, saopštila je ta kompanija.\n„Zbog kraćih putovanja, Viz Erovi putnici nose lagan i probran prtljag. Svaki treći putnik je doplatio za čekiranu torbu dok je svaki sedmi izabrao putnu torbu sa točkićima, koja se može uneti u kabinu“, dodaja se.\nOd 1. novembra svaki putnik ima pravo na jednu besplatnu ručnu torbu (40x30x20 cm) u kabini, dok će onim putnicima koji kupe „Viz prioritet“ biti dozvoljeno da unesu i jedan kofer (55x40x23 cm).\n„Na osnovu reakcija putnika i promena obrazaca putovanja, Viz Er je uveo čekirani prtljag težine do 10 kg kako bi omogućio udoban let po početnoj ceni od samo 7 evra“, navodi ta kompanija.\n„Pozivamo svoje putnike da u prtljagu nose samo ono što je neophodno i kupe Viz prioritet, koji obuhvata jednu besplatnu ručnu torbu (40x30x20 cm) i jednu putnu torbu sa točkićima u kabini, prioritetno čekiranje i prioritetno ukrcavanje po početnoj ceni od samo 5 evra“, preporučuje kompanija.\nRezervacije bez „Viz prioriteta“ izvršene pre 10. oktobra za period putovanja nakon 1. novembra 2018. godine će biti ažurirane tako da omoguće besplatnu čekiranu torbu težine do 10 kg, dok će rezervacije sa čekiranim prtljagom dobiti status Viz prioriteta.\n„Sigurni smo da će naša raznovrsna ponuda koja podrazumeva preko 50 kombinacija za prtljag ispuniti lične potrebe naših putnika, koji će i dalje plaćati samo one usluge koje žele da koriste. Od 1. novembra ćemo i nastaviti da nudimo najjeftinije avio-karte sa 143 destinacije u 44 zemlje”, dodao je Johan Ejdhagen direktor marketinga u Viz Eru.\navion, PRTLJAG, VIZ ER


Sanel Jahić je novi fudbaler švicarskog Grasshoppersa - Portal 072info\nBaš kako su pisali danas švicarski mediji nekadašnji bh. reprezentativac Sanel Jahić novi je fudbaler švicarskog Grasshoppersa.\nBivši fudbaler Željezničara koji je u svojoj karijeri nastupao za mnoge klubove, a posljednji mu je bio St. Johnstone, ugovor sa Skakavcima potpisao je do kraja ove sezone.\nJahić će tako ponovo sarađivati sa njemačkim trenerom Michaelom Skibbeom koji ga je vodio i dok je igrao u redovima turskog Karabüka, a dolaskom sjajnog polivalentnog fudbalera koji je dres reprezentacije nosio 23 puta „kvota“ Bosanaca u redovima Grasshoppersa ponovo se popela na tri. Pored Jahića tu je dugogodišnji kapiten ekipe Veroljub Salatić, te U-21 reprezentativac BiH Sead Hajrović, mlađi braz Izeta Hajrovića koji je u januarskom prelaznom roku pojačao Galatasaray.\nSanel Jahić u tim je stigao kao zamjena za srbijanskog defanzivca Milana Vilotića, a osim na stoperskoj poziciji uspješno može igrati na desnom boku, ali i kao zadnji vezni.\nFutsal EURO: Rusi preko Španije do finala, Italija preokretom do pobjede


Vesti online / Vesti / Srbija / Godišnjica zemljotresa u Kraljevu: Oštećen budžet, posledice vidljive\nTačno pre tri godine Kraljevo je pogodio razorni zemljotres, u kome su stradlae dve osobe. Potres jačine 5,4 stepeni Rihterove skale izazvao velike štete. Oštećeno je blizu 16.000 objekata, dok neposredna materijalna šteta iznosila oko 2.5 milijarde dinara.\nU zemljotresu je oštećeno 16.000 objekata\nUz pomoć Vlade Srbije, sagrađeno je oko 500 montažnih kuća, obnovljeno oko 13 hiljada domaćinstava, kao i osam i po hiljada stanova. Tragova zemljotresa, međutim, još uvek ima. Ispostavilo se da je oštećenje na nekim objektima veće od onog koje je predviđeno projektnom dokumentacijom. Uz to, u Odeljenju za sanaciju posledica zemljotresa kažu da su radove usporili izbori, a ugašen je i namenski račun.\nNaplatili sanaciju posle zemljotresa, a radovi nisu ni bili završeni?\n"Do sada je o trošku grada odrađena sanacija oko 216 individualnih objekata, ostala su još četiri objekta, čija je rekonstrukcija u završnoj fazi i očekujemo da, uz lepo vreme, i taj posao za koji je potrebno oko 1.300.000 dinara bude završen za mesec dana", navodi Dejan Karapandžić, nadzorni organ za sanaciju porodicnih objekata.\nPrema njegovim rečima, sanaciju 15 zgrada u Dositejevoj ulici još čeka na kredit Evropske investicione banke. Sanacija sigurno neće početi ove godine jer je Vlada Srbije odbila da da garanciju zbog nepotpune projektne dokumentacije za urbanu regeneraciju tog naselja", dodaje Karapandžić.\nU toku je izgradnja nove zgrade Zavoda za javno zdravlje, a krajem septembra počela je i obnova Internističke bolnice.\nNadležni organi od maja istražuju prijave o zloupotrebama. Sumnja se da je budžet grada, tokom sanacije od zemljotresa, oštećen za više od milion dinara.


Frilenseri i mediji — ponekad površno i ostrašćeno, uglavnom neutralno\nKako su mediji tretirali frilensere?\nNajveći onlajn mediji u zemlji su o frilenserima izveštavali uglavnom neutralno, dok se Novosti ističu po najvećem procentu negativnih, a Nova S po najvećem broju pozitivnih tekstova o radnicima na internetu.\nMeđu 258 analiziranih naslova i tekstova pitanje frilensera je neutralno tretirano u 197, pozitivno u 42 i negativno u 19 tekstova. Ukoliko se pogledaju mediji zasebno, od sedam analiziranih svi su izbacili najviše neutralnih tekstova, ali je više onih u kojima je negativno izveštavanje prevagnulo pozitivno.\nTelegraf i Kurir o frilenserima pisali kao o ljudima koji lako i mnogo zarađuju\nTako Novosti i Kurir među analiziranim tekstovima nemaju nijedan koji bismo mogli da odredimo kao pozitivno orijentisan ka frilenserima. U prvom Kurirovom teksu po pokretanju ove teme, oni su predstavljeni kao milioneri koji utajom poreza pljačkaju državu, što se čak može karakterisati kao ostrašćeno. Kasnije je taj stav izbalansiran, ali među 10 objavljenih tekstova, od koji smo dva značili kao negativna, nije bilo detaljnije priče o ovom problemu, već se sve svodilo na površno prenosešnje saopštenja i objava drugih medija.\nNovosti su od 13 tekstova, imali četiri negativno određena, što i ne čudi jer su se bazirali na prenosenje mišljenja i stavova predstavnika države, dok je viđenje frilensera bilo zastupljeno samo u jednom naslovu. Slično je radio i Telegraf, koji je imao 15 neutralnih, pet negativih, ali i jedan pozitivan tekst. Međutim, o frilenserima se uglavnom pisalo kao o ljudima koji lako i mnogo zarađuju, a izbegavaju plaćanje poreza. Iako postoji izbalansirana zastupljenost obe strane, nedostaju tekstovi koji bi dali više konteksta i preneli priče frilensera.\nNajviše i najpozitivnije izveštavala Nova S\nO ovom problemu najviše i najpozitivnije je izveštavala Nova S. U 91 objavljenom tekstu, koji smo analizirali, 22 puta je o frilenserima pisano pozitivno, a među njima su i komentari novinara i kolumnista ovog medija, koji su svojim pisanjem podržavali napore radnika na internetu.\nNova S je prenosila i priče frilensera, kao i stručnjaka za ovu temu i trudila se da svojoj publici prenese što više informacija na ovu temu. Slično je činio i Danas, on je od 48 objavljenih, imao devet poziitivnih tekstova. Za razliku od Nove S, Danas je imao izbalansiraniju zastupljenost frilensera, predstavnika države i stručnjaka, prenosio je njihova saopštenja i predstavljao je priče frilensera.\nBlic i N1 najneutraniji\nZa mesto najneutralnijeg medija u ovim izveštajima se bore Blic i N1, mada bi Blic mogao da odnese pobedu. Razlog je što on uz 27 neutralnih ima i po sedam pozitivnih i negativnih tekstova, dok N1 od 35 objavljenih ima tri pozitivna i nijedan negativan.\nOba medija su uzveštavala kontinuirano, imali jednaku zastupljenost obe strane, a pozitivnu obradu ove teme su dobijali kroz samoinicijativno kontaktiranje sa sagovornicima, koji su im davali izjave koje su na strani frilensera.\nKako samo vršili analizu?\nZa analizu smo odabrali sedam medija na osnovu njihove čitanosti i uticaja, te njihove zastupljenosti među čitalačkom publikom, jer svako ko prati onlajn medije u zemlji, posećuje najmanje jedan od ovih portala. Takođe smo vodili računa da imamo izbalansiranu zastupljenost medija koji imaju kritički, neutralan i pozitivan stav prema trenutnoj vlasti, s obzirom na to da analiziiramo medijsko izveštavanje o problemu u kojoj su jedna od strana upravo predstavnici države.\nAnaliza je rađena na osnovu pregleda tekstova označenih tegom frilenseri objavljenih nakon 14. oktobra 2020. godine, kada je Poreska uprava pozvala na prijavljivanje prihoda iz inostranstva. Postoji mogućnost da mediji nisu neke od tekstova na ovu temu obeležili relevantim tagom, ali to ne bi značajno uticao na analizu.\nKao neutralni tekstovi ocenjivani su svi oni koji prenose aktuelna dešavanja, a nisu obojena bilo kakvim stavom. Izjave predstavnika obe strane, koje su bile javno dostupne svim medijima, a kojima redakcije u naslovima nisu dale određenu konotaciju, takođe su ocenjivani kao neutralni. Pozitivnim tekstovima su smatrani oni u kojima su novinari preuzeli inicijativu da izveste o ovoj temi, da li kroz ličnu interpetaciju ili izjave sagovornika, tako da idu u korist frilenserima. Na taj način su ocenjivani tekstovi i u kojima su frilenseri negativno predstavljeni.


ITF Prijedor: Međedović ispustio finale u singlu i osvojio titulu u dublu - Sandžak Haber - Sandžačke Internet Novine\nAhmed Mavrić ostvario pobedu na Prvenstvu Srbije u boksu\nPS u boksu (omladinci): Pobeda Mavrića, poraz Mašovića\nHukić zadovoljan nastupom na Prvenstvu Srbije u drumskoj vožnji\nNaslovna Featured Istaknuto ITF Prijedor: Međedović ispustio finale u singlu i osvojio titulu u dublu\nITF Prijedor: Međedović ispustio finale u singlu i osvojio titulu u dublu\nTeniser Srbije Hamad Međedović nije uspeo danas da se plasira u polufinale singla na ITF turniru u Prijedoru, ali je sa zemljakom Markom Tepavcem osvojio titulu u dublu.\nNovopazarac Međedović, koji je 697. na ATP listi, imao je u polufinalu set prednosti i vođstvo od 4:2 u drugom setu protiv drugog nosioca i 335. igrača sveta Nermana Fatića, ali je Dejvis kup reprezentativac Bosne i Hercegovine preokretom stigao do pobede od 2:1 (5:7, 7:6(4), 6:3).\nFatić će se sutra boriti za titulu sa sunarodnikom i šestim nosiocem Aldinom Šetkićem, koji je 472. na ATP listi, a eliminisao je trećeg favorita i za 84 pozicije bolje plasiranog Denisa Jevsejeva iz Kazahstana.\nU dublu, Međedović i Tepavac najpre su danas u tri seta (6:1, 3:6, 10:6) dobili četvrtfinale protiv trećih nosilaca Mateuša Pućinelija De Almeide i Žoaoa Lukaša Reiša Da Silve iz Brazila, a potom su im Mađari Peter Fajta i Fabijan Marošan bez borbe predali polufinale.\nPar iz Srbije je u večerašnjem finalu sa 2:0 u setovima (6:1, 6:4) bio bolji od Stefana Micova iz Severne Makedonije i hrvatskog tenisera Alena Rogića Hadžalića.\nTurnir u Prijedoru igra se na šljaci za nagradni fond od 15 hiljada dolara.\nPrethodni tekstPalestinci u Srbiji došli na skup podrške koji je organizovao SDP\nSledeći tekstArkus liga: Novi Pazar najbolji u plej-autu\nAsfaltiranje puta do deponije za lakši i efikasniji rad JKP “Gradska čistoća”\nVlada: Bespovratno 500 miliona RSD za kupovinu seoskih kuća\nOsmaci danas završavaju maturu kombinovanim testom\nOblačno i toplo, ponegde moguća kiša\nRedakcija - 25. Juna 2021. 0\nAsfaltiranje puta do deponije za lakši i efikasniji rad JKP “Gradska...


KAKO PAMETNO RASPOLAGATI BUDŽETOM KADA VODITE FIRMU - SmanjiTroškove.rs\nYou are at:Home»TEHNIKA»KAKO PAMETNO RASPOLAGATI BUDŽETOM KADA VODITE FIRMU\nBy Sanja InTeam on\t 19. августа 2020. TEHNIKA\nMnogo je preduzetnika koji imaju sjajne ideje, preduzetničke veštine, pa i vode izvrsne firme, ali često imaju problem u vezi sa time kako pametno treba da se raspolaže budžetom u slučaju vođenja biznisa. Ovo je neretko i faktor koji zna da zakoči odlične biznise i našteti njihovom poslovanju.\nSaveti i ideje o tome kako bi preduzetnici pametno trebalo da raspolažu novcem vrlo su brojni, a samo nekoliko njih podelićemo sa vama u nastavku teksta. Evo kako pametno raspolagati budžetom kada vodite firmu.\nUšteda na računima za poslovni prostor\nRasveta u industriji je bitna za dobro poslovanje, koji god sektor biznisa bio u pitanju. Kada su u pitanju fabrike ili ogromni poslovni prostori, rasveta može da bude i glavni krivac za visoke račune koje preduzetnici moraju da plaćaju svakog meseca.\nDobra vest je da se na rasveti može uštedeti uz jednostavni prelazak na LED osvetljenje, koje se koristi u sve većem broju poslovnih prostora. Osim toga, treba voditi računa o tome da se aparati upotrebljavaju samo kada moraju i preporučljivo je gasiti svetla, klima uređaje i druge uređaje i aparate po odlasku iz poslovnog prostora.\nOvako će se ostvariti značajna ušteda na računima, a smanjenje troškova se neće ni osetiti. Ovaj savet posebno je koristan za velike poslovne prostore i industrije, ali kada se godišnje obračunaju troškovi na račune – videćete da ostvaruje značajnu uštedu i u malim poslovnim prostorima.\nJasno odvojiti lične od poslovnih troškova\nMnogi preduzetnici, naročito oni koji vode mala preduzeća, ni posle više godina, pa i decenija poslovanja nisu uspeli da steknu veštinu odvajanja ličnih troškova od onih koji troše na poslovanje, a to se uglavnom odrazilo i na uspeh ili potencijal za širenje njihovih biznisa.\nVrlo je korisno za svakog vlasnika biznisa da pri svakom prilivu zarade odvoji koliko će potrošiti na lične potrebe, a koliko će novca potrošiti na održavanje biznisa i potencijalno dodatno ulagati u njega.\nIako mnogi preduzetnici uspeju da se snađu i izbore sa troškovima i pored nedostatka ove navike, ipak je mnogo sigurnije steći je – ovako će uvek imati jasno određenu granicu između finansiranja privatnog i poslovnog.\nUlaganje u zaposlene može da bude isplativo\nDok neki biznisi zaista nemaju potrebe za visoko edukovanim zaposlenima, ili onima koji se na tržištu rada izdvajaju po drugom tipu visoke kvalifikovanosti, određene vrste firmi i kompanja najveći deo profita ostvaruju upravo na osnovu kvalifikovanosti zaposlenih i tome koliko su kvalitetni u svom zanimanju.\nIpak, nesvesni toga koliko profita ovim putem mogu ostvariti, preduzetnici često štede upravo na radnicima – ne zapošljavaju visoko kvalifikovane jer zahtevaju veću platu, ne ulažu u edukacije i napredovanje svojih radnika i često nemaju jasan plan napredovanja koji može delovati vrlo motivišuće na zaposlene.\nUlaganje u zaposlene može da bude i te kako isplativo, te definitivno treba da bude razmatrano prilikom osmišljavanja pametnog trošenja budžeta od strane vlasnika biznisa.\nPočetnici mogu uštedeti i na poslovnom prostoru\nSvi koji tek uleću u svet preduzetništva traže i više mogućnosti za uštedu. Istovremeno, većina odmah poleti da iznajmi i opremi poslovni prostor. Činjenica je da ogroman broj poslova i biznisa mogu da funkcionišu i uz rad od kuće, posebno u samom početku.\nZato bi vlasnici biznisa trebalo da razmisle i o ovom načinu uštede. Nema sumnje da bi ovo, ukoliko za to postoji mogućnost, bila jedna od najpametnijih odluka kada je reč o raspolaganju ograničenim budžetom!\nPametna kupovina proizvoda i usluga\nVlasnik biznisa nikad ne treba da kupi prvu stvar koju vidi, niti da napravi prvi dogovor o uslugama koji mu je ponuđen. Raspitivanje, istraživanje cena i pronalazak što boljeg, a povoljnijeg rešenja za svaku stvar u koju biznismen ulaže vrlo je korisno za pametno raspolaganje budžetom!\nUz primenu ovih saveta, svaki vlasnik biznisa biće zadovoljniji svojim navikama u vezi sa trošenjem resursa, a firma će takođe osetiti dobrobiti od pametnog raspolaganja novcem!\nPročitajte još: KOJA ĆE SE ZANIMANJA TRAŽITI POSLE EPIDEMIJE?\nPrevious ArticlePET SITUACIJA U KOJIMA JE ISPLATIVIJE PLATITI NEŠTO SKUPLJE\nNext Article BEOGRAD DOBIJA JOŠ JEDAN TRŽNI CENTAR?


Povećanje premije za mleko za 40 odsto – Balkanekspresrb.rs\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović izjavio je danas da je Vlada donela odluku o povećanju premije za mleko od 40 odsto, odnosno sa sedam na deset dinara za svaki litar.\nPotpredsednik Vlade je ukazao na to da berba kukuruza još nije završena i da ćemo u odnosu na prethodnu godinu imati 20 do 23 odsto manje ove žitarice, ali da će to biti u rangu desetogodišnjeg proseka.\nSuncokret je rodio bolje nego prošle godine, sa cenama koje su na istorijskom maksimumu, kao i kod kukuruza. Ljudi su izuzetno zadovoljni i dobro će zaraditi ove godine, naglasio je Nedimović.\nPrema njegovim rečima, cena pšenice je viša za 50-60 odsto, dok je kukuruz prošle godine bio 14-15 dinara u berbi, a sada je 25-26 dinara, pri čemu je suncokret bio 35 dinara, a sada se prodaje između 53 i 57 dinara.\nPotpredsednik Vlade je istakao da je Srbija agrarna zemlja, koja proizvodi hranu, dodavši da rastu svi bilansi vezani za izvoz poljoprivrednih proizvoda.


Zaev: Stav Bugarske je anahron i suprotan međunarodnom pravu\nPremijer Severne Makedonije Zoran Zaev ocenio je u ponedeljak da je trenutni stav Bugarske u odnosima dve susedne zemlje anahron i u suprotnosti sa međunarodnim pravom.\nOn je na video panelu "Severna Makedonija na pragu Evrope" u organizociji američkog Atlantskog saveta rekao da je "neprincipjelna pozicija Bugarske onemogućila prvu međuvladinu konferenciju sa EU (u decembru prošle godine), čime je trebalo da bude označen početak pregovora".\n"Smatram da je njihov sadašnji stav anahron i da je suporotan međunarodnom pravu. Mi ćemo ka država produžiti da pravimo sve napore da se problemi prevaziđu, pritom poštujući sebe i ostale. Naša država je Evropa u malom", rekao je Zaev.\nPremijer Severne Makedonije je istakao da Sofijom neće pregovaratii o tome, kako je rekao, "da smo Makedonci koji govore makdonski jezik".\n"Naš stav je da prijatelji ne treba među sobom da se blokiraju. Naprotiv, treba da se pomažu. Bugarska mora da shvati da imamo suvereno pravo da se opredelimo i da se osećamo kao Makedonci koji govore makedonski jezik, s tim da se poštuju i svi evropski identiteti koje imamo u zemlji", rekao je Zaev.\nKako je saopštila vlada u Skoplju, u debati video panelu učestovalo je više poznavalaca savremene Severne Makedonije i Zapadnog Balkana, među kojima i bivši generalni sekretar NATO Džordž Robertson, ambasador Robert Gelbart, Majkl Karpenter, kao i Džejms O’Brajan iz tranzicijskog tima predsednika SAD Džoa Bajdena i Damjan Marfi iz Komiteta Senata SAD za spoljnu politiku.


OSM Televizija - Hrvatsko zatvaranje granice sadrži elemente nacizma\n"Hrvatska policija ulazi u autobuse na graničnim prelazima, izbacujući iz njih ljude sa srpskim pasošima, samo zato jer su Srbi. Takvo ponašanje podseća na najmračnije periode evropske istorije, kada se nad Srbima i Jevrejima sprovodio genocid u Hrvatskoj za vreme Drugog svetskog rata", rekao je Popović.\nPopović je svoju ideju o zaštitnom zidu Srbije prema Makedoniji uporedio sa hiljadu kilometara dugim zidom koji je Amerika izgradila na granici sa Meksikom, a koji se pokazao kao efikasan za zaustavljanje nekontrolisanog priliva migranata na teritoriju SAD, kao i zid u Mađarskoj, saopšteno je iz SNP-a.\nLider te stranke je upozorio da, prema najavama evropskih zvaničnika, u ovom trenutku čak milion i po migranata čeka da uđe u Evropu te izrazio zabrinutost zbog najave EU da uvede oštriju kontrolu spoljnih granica kako bi se spriječio ulazak migranata na njenu teritoriju.\nOn je ocijenio da to znači da postoji veliki rizik da migranti koji ne uspiju da uđu u EU ostanu trajno u Srbiji i naglasio da Srbija ni po koju cijenu ne smije da postane rezervna zemlja za migrante pred vratima EU.\nPopović je o situaciji na srpsko-hrvatskoj granici i migrantskoj krizi govorio tokom susreta sa kongresmenom iz Alabame i visokim funkcionerom Republikanske partije Robertom Aderholtom.\nRazmatrajući mjere za unapređenje ekonomske saradnje SAD i Srbije, Popović i Aderholt su se saglasili da Srbija ima veliki potencijal za privlačenje američkih investicija.\nAderholt je naveo da Srbija mora da ulaže kontinuirane napore da svoje investicione potencijale predstavi velikim i srednjim kompanijama u SAD.\nPopović je prošle sedmice u Moskvi sa ruskim zvaničnicima razgovarao o bezbjednosnom aspektu migrantske krize u Evropi.\nJoš iz iste kategorije: « Srbija uputila protestnu notu Hrvatskoj Potreban jasan stav EU da je prekršen SSP »


OTIŠLI DA ZARADE ZA ŽIVOT, OSTALI BEZ DINARA Slovaci opet prevarili naše radnike, pedeset Srba ne zna ni kada ni kako će se vratiti kući\nZa još jedan u nizu slučajava prevarenih Srba koji su otišli u Slovačku na rad, kao i nehumani uslovi u kojima su tamo prinuđeni da borave, javnost je saznala juče. Pedesetak naših radnika nalazi se trenutno u toj zemlji, bez para i saznanja kada i kako će se vratiti kući.\nNekoliko kompanija koje posreduju prilikom zapošljavanja srpskih radnika u Slovačkoj već je raskrinkano zbog narušavanja radnih prava i neispunjavanja datih obećanja, a na dobrom putu je i firma "Rasken" preko koje je pedesetak radnika iz Srbije otišlo u Slovačku, gde se i sada nalaze. Njihova sudbina sada je neizvesna, imajući u vidu da su vlasnici pomenute firme, tvrde oni - uhapšeni.\nSindikat Sloga traži smenu ambasadora Srbije u Bratislavi jer nije pomogao srpskim radnicima\nSrpske radnike ucenjuju čak i hranom\n"Broj koji ste pozvali trenutno nije dostupan, pozovite kasnije", izdeklamovao je automatizovani ženski glas, prvo na slovačkom, a onda na engleskom, svaki put kada smo pozvali broj naznačen na sajtu firme "Rasken Konsalting" iz Trnave.\nU prostorijama kompanije za posredivanje prilikom zapošljavanja očigledno nema nikoga, što je u skladu sa navodima jednog od radnika da je u agenciju 14. novembra "upala policija (tržišna inspekcija), verovatno zbog neplaćenog poreza, a vlasnici agencije su zadržani u pritvoru".\nRadnici nisu mogli da podignu nedeljnu akontaciju od 50 evra, koja im se isplaćuje svakog petka, kao ni mesečnu platu koju preuzimaju 20. u mesecu. Rečeno im je da će im novac biti isplaćen nakon 2. decembra, što im je "upalilo crvenu lampicu", imajući u vidu da im je smeštaj obezbeđen do 31. novembra, kada moraju da se vrate za Srbiju.\nBez novca, prepušteni sami sebi\n- Ostali smo bez evra u džepu, hrane nam ponestaje, nervozni smo, isfrustrirani, prepušteni sami sebi, neki su zbog gladi primorani da kradu po marketima. Rečeno nam je da od nedelje ne idemo na posao, a i nemamo čime da platimo prevoz - izjavio je za domaće medije jedan od momaka koji se trenutno nalazi u Slovačkoj.\n"Upravo sam saznao da je kompanija bila okupirana policajcima. Pitam se ko će mi dati platu", napisao je jedan muškarac na slovačkom na Fejsbuk stranici "Rasken Konsalting", koji je dao lošu ocenu ovoj stranici i naznačio da je ne preporučuje drugima.\nRazmenio je nekoliko komentara o istoj temi sa još jednom korisnicom ove društvene mreže, koja je napomenula da "svako zna nešto novo o situaciji sa 'Raskenom'".\nSlovačka agencija za zapošljavanje "Rasken" i ranije se pominjala u negativnom kontekstu u domaćim medijima.\n- Rekli su nam da ko hoće svojevoljno da ode, mora da da 100 evra. Srbin iz agencije rekao je da će lično dovesti petoro ljudi, zatvoriti onog ko hoće da ide u sobu i pustiti ih da ga biju - ispričao je prošle godine za naš list mladić koji je upravo preko "Raskena" otišao u Slovačku i radio u fabrici "Samsunga".\nTaj slučaj samo je jedan u nizu o kojima je domaća javnost izveštavala.\n"Ni svinje ovde ne bih držao"\nOn je tada rekao i da su uslovi u kojima su bili prinuđeni da žive očajni: kupatilo je koristilo oko 100 ljudi, a u takvim spavaonicama, rekao je on tada, "ne bi ni svinje držao".\nSa tim svedočenjem slažu se mnoge izjave Srba koji su u Slovačku krenuli trbuhom za kruhom, a vratili se podvijenog repa: poniženi, izmrcvareni, i često i sa manje para nego što su otišli.\nNOĆNA MORA VEĆA OD NEZAPOSLENOSTI Bosanac otišao u Slovačku da radi, a završio među MIŠOLOVKAMA\n"ZA 20 DANA DALI SU MI 100 EVRA I VRATILI ME KUĆI" Sve više svedočenja o ponižavanju srpskih radnika u Slovačkoj\nAmbasada je u kontaktu s našim radnicima\nU pokušaju da saznamo nešto više o aktuelanom slučaju naših radnika prevarenih u Slovačkoj, u Ministarstvu spoljnih poslova Srbije nam je rečeno da je Ambasada Srbije u Bratislavi u kontaktu sa njima.\n- Državljani Srbije na privremenom radu u Slovačkoj, angažovani preko slovačke agencije za zapošljavanje "Rasken", obratili su 20. novembra našoj ambasadi u Bratislavi povodom moguće neisplate zarađenih plata pošto su, prema njihovim navodima, vlasnici navedene agencije uhapšeni - navodi se u odgovoru koji nam je poslalo Ministarstvo spoljnih poslova Srbije.\nAmbasada Srbije u Bratislavi je u kontaktu sa našim državljanima u Trnavi kao i slovačkim institucijama i po potrebi će preduzeti sve potrebne mere u skladu sa svojom nadležnošću, kažu iz Ministarstva, i dodaju da su sa ovim slučajem upoznati i Ministarstvo unutrašnjih poslova i Ministarstvo za rad, zapošljavanje, boračka i socijalna pitanja.\nOd Ministarstva za rad nismo dobili odgovore o ovom slučaju do zaključenja teksta.\n"NEKI KRADU DA PREŽIVE, JEDEMO JEDNOM DNEVNO" Nema kraja nevoljama srpskih radnika u Slovačkoj


Mačva ponovo ubedljiva u kontrolnoj utakmici, savladan i Proleter - FK Mačva Šabac\nU okviru priprema za start superligaške sezone, fudbaleri Mačve su danas u prijateljskom susretu sa ekipom FK "Proleter" iz Novog Sada u Staroj Pazovi ostvarili još jednu pobedu rezultatom 2:0 (2:0). Golove za Mačvu postigli su Mladen Lazarević iz penala u 20. minutu utakmice i Miodrag Gemović u 45. minutu.\nŠef Stručnog štaba FK "Mačva" Dragan Aničić kaže da je današnja utakmica bila još jedna dobra provera protiv ekipe koja ima superligaške ambicije.\n"Savladali smo ekipu novosadskog Proletera koja će se sigurno boriti za ulazak u Super ligu jer su angažovali nekoliko superligaških igrača. Prikazali smo znatno bolju igru u ofanzivi jer smo sem postignutih golova, pogodili i prečku i stativu, ali su se videle i slabosti u defanzivi jer smo imali mnogo sreće u par navrata", kaže Aničić.\n"Imali smo odlične uslove za rad, odigrali smo četiri utakmice sa pobedama. Mislim da ova ekipa ima dosta iskustva i to smo pokazali i na terenu. Nismo primili nijedan gol, dali smo četiri i trudićemo se da nastavimo u tom tempu", kaže Miloš Adamović, ovogodišnje pojačanje crveno-crnih.\n"Pripreme su protekle u pozitivnoj atmosferi kao i prošle godine, ista baza i nadam se da će biti i isti uspeh kao i prošle godine. Što je najbitnije zadržali smo dobru atmosferu u svlačionici koju prenosimo na teren" navodi Lazar Ivić.


Skupe posledice jeftine hrane - intervju sa Radžom Patelom, kritičarem savremenog prehrambenog sistema\nSreda, 27. avgust '14.\nRadž Patel je autor bestselera „Ugojeni i izgladneli – skrivena bitka za svetski prehrambeni sistem“ i najnovije knjige „Vrednost ničega“ – po čuvenom Vajldovom aforizmu „danas ljudi znaju cenu svega, a vrednost ničega“. U svojim knjigama kritikuje dominantni odnos prema hrani kao prema običnoj robi na tržištu i govori o alternativnim prehrambenim modelima koji su u savremenom društvu zanemareni ili potisnuti.\nPatel je državljanin Sjedinjenih Američkih Država, rođen u Britaniji, kenijskog i fidžijskog porekla. Sarađuje sa južnoafričkim pokretom bezemljaša i sa Via Kampesinom, najvećim međunarodnim seljačkim pokretom. Tokom svoje akademske obuke radio je u Svetskoj banci, Svetskoj trgovinskoj organizaciji i Ujedinjenim nacijama, ali je vrlo brzo postao oštar kritičar tih institucija i učestvovao u organizaciji brojnih protesta protiv njih. Najpoznatiji od tih protesta bio je onaj u Sijetlu 1999. godine, na kom je oko 40 hiljada ljudi diglo svoj glas protiv štetnih posledica globalizacije.\nPrema Patelu, mi ne živimo u demokratiji, jer ne odlučujemo ni o čemu suštinskom, već u „žalbokratiji“ – jer samo ako se dovoljno žalimo, možemo se nadati da će se nešto bar malo promeniti. Sa njim smo razgovarali o problemima koje proizvodi savremeni prehrambeni sistem, i na koji način je moguće hranu spasiti od diktata tržišta.\nTvrdite da je jeftina, brza hrana prevara, da je u Americi vrednovana jer je vrlo jeftina ali da u stvari sa sobom nosi preskupu cenu. Koja je cena proizvodnje jeftine, brze hrane i koje su njene posledice koje zanemarujemo i ignorišemo?\nJedan od primera koji je ljude izgleda najviše iznenadio prilikom čitanja moje poslednje knjige „Vrednost ničega“ jeste nalaz jedne indijske istraživačke grupe da bi hamburger koji se prodaje za 1 dolar u Sjedinjenim državama koštao verovatno 200 dolara kad bi se uzeo u obzir štetan uticaj načina njegove proizvodnje na životnu sredinu. U tih 200 dolara čak nisu ni uračunati troškovi zdravstvene zaštite koji su potrebni za lečenje posledica konzumiranja takve hrane. Ukoliko način proizvodnje hrane iziskuje da se poseče šuma kako bi se na dobijenom tlu hranila stoka, onda nismo žrtvovali samo drveće, već kompletnu ekosistemsku ulogu koju ta stabla imaju – stvaranje kiseonika, sprečavanje erozija, održanje biodiverziteta, kruženje hranljivih supstanci i vode, itd. Svemu tome može se odrediti dolarska vrednost, i ona je, kao što sam rekao, ispala mnogo veća nego što su ljudi očekivali.\nU Sjedinjenim državama jeftina hrana i gorivo omogućeni su radničkoj klasi kao ustupak za niske nadnice. Usled siromaštva mnogi ljudi prinuđeni su da se hrane jeftino, iako im na kraju mnogo više novca ode na troškove lečenja zdravstvenih problema izazvanih lošom ishranom. To, međutim, nije nova pojava. U 19. veku, podsticanjem konzumiranja zašećerenog mlečnog čaja u Engleskoj – visoko kaloričnog, sa malo hranljivih sastojaka – obezbeđivale su se jeftine kalorije za radničku klasu, koja je više volela lokalnije, hranljivije napitke, poput piva. Proizvodnja i distribucija hrane imala je, istorijski, komplikovan odnos sa zdravljem. I danas moderni režim ishrane ima malo toga sa održavanjem radnika u životu, a mnogo više sa uslovima proizvodnje koji su deo kapitalističkog stvaranja profita.\nKritikujete i koncept „zelene revolucije“ koji je najavljivao rešavanje problema gladi u svetu preko povećanja proizvodnje hrane.\nZelena revolucija dobila je svoje ime 1968. od jednog zvaničnika Sjedinjenih država, koji ju je smatrao lekom za sovjetsku „crvenu“ revoluciju ili „belu revoluciju iranskog šaha“. Cilj Zelene revolucije bio je da obezbedi jeftinu hranu za ljude koji žive u gradovima kako oni ne bi postali komunisti. To je bio socijalni inženjering, namenjen sprečavanju ljudi da se organizuju u borbi za društvene promene. Zelena revolucija sprovedena je po visoku cenu – ona je sprečila zemljišnu reformu koja bi bila od koristi milionima siromašnih ljudi širom sveta, i za kojom su ti ljudi vapili. Umesto toga, ona nas je zatvorila u sistem poljoprivrede zavistan od jeftinih fosilnih goriva i velikih količina vode, čega u 21. veku ima sve manje. A ipak danas i dalje ima poziva na novu Zelenu revoluciju, između ostalih, i od Bil Gejts fondacije.\nKoje posledice savremeni prehrambeni sistem ima po prirodu i prirodne resurse? Zašto su strane korporacije zainteresovane za kupovinu poljoprivrednog zemljišta u državama kao što je na primer Srbija?\nDanašnji prehrambeni sistem mnogo je više „finansijalizovan“ nego što je nekada bio. Stvari koje nekada nisu bile smatrane robom, kao na primer autorsko vlasništvo nad semenom, ili stvari koje nisu mogle biti lako iznesene i prodate na međunarodnom tržištu, kao na primer zemljište u Srbiji, danas su sve više na prodaju.\nNišta od toga, međutim, ne prolazi bez snažnog otpora. Širom sveta – od provincijskih seljačkih borbi devedesetih, do predstavništava Ujedinjenih nacija ranije ove godine, termini poput ‘prehrambenog suvereniteta’ počeli su da dobijaju na važnosti. Ideja prehrambenog suvereniteta sastoji se u tome da ljudi treba da imaju demokratsku kontrolu nad svojim prehrambenim sistemom. Krajnja ideja jeste da naš prehrambeni sistem treba da bude zasnovan ne na profitu, već na fundamentalnoj ljudskoj jednakosti. Međutim, kad – na svakom većem tržištu hrane – oko šest korporacija kontroliše više od 50 odsto tržišta, opšti interesi gube bitku sa privatnim. Sporazumi za koje ove korporacije lobiraju u Svetskoj trgovinskoj organizaciji podrivaju sposobnost zemalja da proizvode hranu na lokalnom nivou, ali i dovode do snižavanja socijalnih i zdravstvenih standarda.


Priroritet Programa ruralnog razvoja u 2018. godinu je unaprjeđenje ruralne infrastrukture\nMINISTAR ZA PRIVREDU\nJavni poziv za finansiranje projekata po Programu ruralnog razvoja Ministarstva za privredu za 2018. godinu je u toku.\nResorni ministar Anes Salman danas je govorio o ciljevima ovog programa, kao i koji su to prioritetni projekti koji će se finansirati u tekućoj godini.\nPrema njegovim riječima, Program ruralnog razvoja je koncipiran tako da za sredstva, u skladu s utvrđenim kriterijima, mogu aplicirati jedinice lokalne samouprave, mjesne zajednice, neprofitne organizacije, kao i fizička lica.\n– Moram istaći da će akcenat biti na infrastrukturi i to, prije svega, ruralnoj infrastrukturi, sanaciji kategorisanih i nekategorisanih lokalnih puteva. Također smo predvidjeli da pružimo podršku i za investicije u poljoprivredna gazdinstva za nabavku poljoprivredne mehanizacije i opreme i očekujemo da će, naravno, svi oni zainteresovani, na vrijeme aplicirati, a javni poziv ostaje otvoren do 15. juna 2018. godine – kazao je ministar Salman.\nOn se ujedno osvrnuo na razloge koji su bili ključni kod određivanja prioriteta za finansiranje u ovoj oblasti, a cilj je bio da koristima programa bude obuhvaćeno što više stanovništva na ruralnom području.\n– Cilj je da olakšamo svima onima koji su direktno vezani, odnosno koji imaju prebivalište u ruralnim dijelovima, da poboljšamo pristupne puteve do njihovih parcela i da intervenišemo tamo gdje je to moguće, u odnosu na kategorisane i nekategorisane puteve, u smislu asfaltiranja i u smislu sanacije puteva bez asfaltiranja – istakao je ministar.\nPrema njegovim riječima, ukupna vrijednost programa iznosi oko 180.000,00 KM, s tim da će sredstva biti raspoređena u odnosu na specifične ciljeve predviđene programom.


POŽAR izazvao haos u Italiji! PET OSOBA POVREĐENO, među njima i jedna devojčica, evakuisano stanovništvo! - Informer\nPet osoba je povređeno, među njima i jedna devojčica, a 30 otrovano dimom, nakon što se na južnom delu grada Peskara, regija Abruco, razvio veliki požar, javlja agencija Agi\n(FOTO/VIDEO) GORI POZNATO LETOVALIŠTE, SRBI SU SE NA VREME SKLONILI?! U toku evakuacija stanovnika i turista, vatra guta sve pred sobom, nebo prekrio pepeo... sledeća vest\nIzgorila je zaštićena zona, prirodni rezervat Pineta Danuncijana. Za sada je utvrđeno da je požar krenuo sa tri različita mesta, što je gotovo siguran znak da je podmetnut.\n15 aktivnih požara\nItalija Požar povređeni evakuacija


Višković sutra na obilježavanju slave opštine Pale | Palelive.com\nPočetna Novosti Aktuelnosti Višković sutra na obilježavanju slave opštine Pale\nPredsjednik Vlade Republike Srpske Radovan Višković učestvovaće sutra na Palama u obilježavanju krsne slave ove opštine – Uspenja Presvete Bogorodice.\nVišković će u 10.45 časova učestvovati u svečanoj litiji u Crkvi Uspenja Presvete Bogorodice, najavljeno je iz Biroa Vlade Srpske za odnose sa javnošću.\nU 11.30 časova Višković će povodom Dana i krsne slave opštine Pale položiti vijenac na Centralno spomen-obilježje, a u 12.30 časova svečano će otvoriti novi objekat Dječijeg centra „Bubamara“.\nU 13.00 časova planirano je da Višković prisustvuje osveštanju i lomljenju slavskog kolača u salonu „Kometa“.\nPrethodni članakĐaci i nastavnici u školе sa maskama\nNaredni članakOdržana svečana sjednica povodom Dana opštine


EY istraživanje: Procvat evropskog tehnološkog sektora | PC Press\nEY istraživanje: Procvat evropskog tehnološkog sektora\n5. juni 2019. 10. juni 2019. PC Press\nPrema rezultatima istraživanja o atraktivnosti evropskog tržišta u 2018. godini (European Attractiveness Survey 2018) koje je sprovela revizorsko – konsultantska kompanija EY (Ernst&Young), evropski tehnološki sektor je u procvatu, a broj novih SDI (strane direktne investicije) projekata dostigao je rekordan nivo od 1,227 u 2018. godini (porast od četiri odsto u odnosu na prethodnu godinu).\nUkupno gledano, broj SDI projekata je porastao više od 100% – sa 510 na 1,227 u poslednjih pet godina. Istraživanje je takođe pokazalo da je digitalni sektor ključni pokretač budućeg rasta u Evropi (39% investitora), a slede ga cleantech (25%), energetika i komunalne usluge (21%).\nNa pitanje koji gradovi nude najbolje šanse za proizvodnju sledećeg tehnološkog giganta, investitori su stavili London na 4. mesto na globalnom nivou, iza San Franciska (uključujući Silicijumsku doline), Šangaja i Pekinga. Berlin se nalazi na sedmom mestu na globalnom nivou i na drugom u Evropi, dok je Pariz na dvanaestom mestu u svetu i treći u Evropi.\n„Da bi Evropa nastavila da privlači direktne strane investicije, ona mora da reaguje u skladu sa planovima za jedinstveno digitalno tržište, sistemom zaštite podataka i stabilnim poreskim režimom. Takođe treba da nastavi da ulaže u tehnologiju i obezbedi pristup agilnoj i kvalifikovanoj radnoj snazi, koja pokreće SDI”, izjavio je Andy Baldwin, Rukovodeći partner kompanije EY za region Evrope, Bliskog Istoka, Indije i Afrike.\nU istraživanju se ističe da je broj projekata direktnih stranih investicija (SDI) upućenih ka Evropi opao je za četiri odsto (na 6,356 projekata). Uprkos padu ukupnog broja SDI upućenih ka Evropi prvi put u šest godina, nivo investicija ostaje drugi najviši od 2000. godine, od kada kompanija EY beleži ove podatke. Ipak, stav investitora je pesimističan – samo 37% ispitanih kompanija predviđa povećanje atraktivnosti evropskog tržišta u naredne tri godine, poredeći sa 50% njih koji su isto mišljenje imali i prethodne godine.\nTehnološki sektor se, međutim, opire ovom silaznom trendu, s obzirom na to da se broj projekata SDI popeo na rekordan nivo od 1,227 u 2018. godini. Rast je pretežno vođen američkim kompanijama, koje su odgovorne za 37% projekata digitalnih SDI u Evropi prošle godine. SDI su takođe jake u tradicionalnim industrijskim sektorima Evrope: ukupan broj projekata SDI u transportnoj, mašinskoj i hemijskoj industriji je porastao za četiri odsto – na 1,729 projekata u 2018. godini.\n„Dok veličina i raznolikost evropskog tržišta nastavljaju da ga čine atraktivnim za globalne investitore, počinjemo da vidimo uticaj Bregzita i drugih političkih i ekonomskih neizvesnosti, s obzirom na to da investitorski optimizam opada. Pretežno zbog Bregzita, istorijska konkurentska prednost Velike Britanije u SDI je oslabila tokom prethodne tri godine, što znači da hiljade novih poslova nije stvoreno.\nTagovi: EY, Investicije, SDI, Strane direktne investicije, tehnološki sektor\n← Reklame kao propast Instagram platforme\nAnimirana serija “Jurassic Park” stiže na Netflix →


Formiranje većine do Nove godine!? | Republika Srpska\nNaslovna Bosna i Hercegovina Formiranje većine do Nove godine!?\nFormiranje većine do Nove godine!?\nZamjenik predsjednika SDA Asim Sarajlić nada se da će formiranje parlamentarne većine na nivou BiH biti završeno do Nove godine. Sarajlić očekuje da će u narednim kontaktima SDA i drugih stranaka biti postignut dogovor o koaliranju u vlasti pet-šest stranaka.\n„Mislim da će se u tim razgovorima postići kapacitet da pet-šest stranaka na nivou BiH čini vlast i da ima kapacitet i odgovornost da donosi odluke za budućnost ove zemlje“, rekao je Sarajlić novinarima u Sarajevu.\nOn je podsjetio da je Predsjedništvo SDA na sjednici prošle sedmice donijelo odluku o razgovoru sa drugim strankama.\n„Imali smo susrete u Mostaru, a nastavljamo ovih dana razgovore u Sarajevu“, dodao je Sarajlić.\nPrema njegovim riječima, SDA će se pri izjašnjavanju o partnerskim ponudama drugih stranaka voditi željom da se formira politički ambijent koji će voditi BiH ka EU i NATO-u.\nSarajlić, novoizabrani poslanik SDA u Predstavničkom domu Parlamentarne skupštine BiH, od svih političkih stranaka koje učestvuju u novom sazivu parlamenta očekuje ozbiljnost i pomak na evropskom i Nato putu BiH.


Prvotimac Bolonje Nikola Sansone poručio je da niko ne može biti motivisaniji od fudbalera ovog kluba, čiji trener iz bolnice prati dešavanja u taboru "crveno-plavih".\nBolonja u nedelju od 15 časova na svom stadionu igra protiv Rome i pokušaće da nastavi seriju odličnih partija, zahvaljujući kojima je došla do visoke treće pozicije na tabeli Serije A posle trećeg kola.\nKakva atmosfera vlada u taboru Bolonje, najbolje govori podatak da su nakon zaostatka od dva gola pobedili Brešu u gostima 4:3, a klupski autobus se nakon velikog trijumfa, na putu ka Bolonji, zaustavio ispred bolnice u kojoj boravi Mihajlović.\n- Trenerova bolest nas je zaista jako pogodila, ali je našu vezu sa njim učinila još jačom. Ujedinjeni smo se kao tim i sjajan je osećaj biti tako povezan. Želeli smo da mu priredimo iznenađenje na putu kući - rekao je Sansone za "Skaj Sport Italija".\nMihajloviću je u julu dijagostikovana leukemija, nakon čega je krenuo na hemoterapiju.\nLekari su mu dozvolili da sedi na klupi u prva dva meča sezone, ali poslednjih dana je tretman takav da nije moguće da napušta bolnicu. Međutim to srpskog stručnjaka to ne sprečava da u bolnici putem videolinka prati sva dešavanja u klubu, kao i da na poluvremenu utakmica daje savete svojoj ekipi.\n- Volimo trenera jer je veoma iskren. Ne borimo se za opstanak, niti za Evropu, nego za našeg 'šefa' Mihajlovića - poručio je Sansone.\nMeč između Bolonje i Rome u okviru 4. kola Serije A igra se u nedelju od 15 sati.\n"JA IZDAJNIK?!" Siniša Mihajlović: Pa, ne može da se živi OD VAZDUHA!\nNapadač madridskog Atletika Dijego Košta suočava se sa minimum tri meseca pauze zbog diskushernije, navodi list Marka.\n"Na Balkanu i dalje maltretiraju žene, slabe i nemoćne" Brena poslala JAKU PORUKU ŽRTVAMA NASILJA, zbog ovakve podrške joj svi aplaudiraju


„Jaz u Crnoj Gori dubok kao nikada pre“ | Izbor iz štampe | DW | 06.09.2021\n„Jaz u Crnoj Gori dubok kao nikada pre“\nKamenice i suzavac na Cetinju\nMitropolit Joanikije i patrijarh Porfirije su na Cetinje stigli helikopterom i pod policijskom zaštitom, izveštava javni servis ARD o sukobima koji su pratili ceremoniju u nedelju (5. septembar). „I svečano ustoličenje Joanikija bilo je u senci protesta par stotina ljudi. U ranim jutarnjim časovima je u centru Cetinja bilo sukoba nacionalista i policije“, izveštava ARD.\n„Nacionalno usmereni stanovnici videli su u činu ustoličenja novog mitropolita povredu državne nezavisnosti Crne Gore. (…) U protestima predsednik Milo Đukanović ima spornu ulogu: pozvao je na proteste i u subotu otputovao na Cetinje. Njegov savetnik i neki poslanici Đukanovićeve partije priključili su se napadima na policiju. Priveden je Đukanovićev savetnik, bivši šef policije.“\n„Đukanović je tri decenije dominirao crnogorskom politikom. Njegova partija je ipak prošle godine izgubila parlamentarne izbore i otišla u opoziciju. Nova vladajuća koalicija, koja se vidno bori protiv korupcije i organizovanog kriminala, obuhvata i stranku srpske manjine. Sada se predsedniku prebacuje da je podržao proteste protiv ustoličenja mitropolita kako bi destabilizovao vladajuću koaliciju“, analizira nemački javni servis.\nBerlinski list Tagescajtung piše da su „demonstranti kao izazov shvatili izbor mesta za ceremoniju. Jer Cetinje, koje se do 1918. smatralo prestonim gradom, u većinskom društvu se oseća kao iskonski glavni grad zemlje i simbol crnogorske nezavisnosti od Srbije. (…) Da se srpski mitropolit ustoličava baš u ovom gradu za mnoge Crnogorce je prvorazredna provokacija.“\nDopisnik lista opisuje političku situaciju u Crnoj Gori nakon što je DPS izgubio izbore: „Nova vladajuća koalicija je heterogena i na okupu je prevashodno drži želja da se okonča Đukanovićeva dugogodišnja vladavina. Najjača snaga je jedna prosrpska partija koja u Beogradu vidi najvažnijeg saveznika zemlje. Đukanovićevi socijalisti, koji su pod pritiskom zbog istraga korupcije, sada se protive tobožnjem gubitku nezavisnosti pod novim vlastima.“\nUgledni švajcarski list na kraju ocenjuje: „Jaz u zemlji je dubok kao nikada pre.“\nJoanikije je ipak ustoličen u cetinjskom manastiru\nU komentaru bečkog lista Standard navodi se da je Đukanović odgovoran za deo nasilja zato što je „instrumentalizovao rutinsko ustoličenje mitropolita jer ne može da podnese gubitak moći. Ukupna politička dinamika je ipak regionalna. Na obali su Srbi, mašući zastavama, organizovali automobilske kolone, neke registracije su bile iz Srbije. Policija je sprečila sukob sa Crnogorcima.“\n„Kriza će se nastaviti sve dok se politika ne promeni i dok se, kao devedesetih, stanje raspaljuje nacionalizmom. Svakako najvažniji osnov stabilnosti na Balkanu bilo bi da se ni srpsko rukovodstvo ni Srpska pravoslavna crkva ne mešaju u politiku susednih država. Jer to mešanje bilo je razlog za katastrofalne ratove devedesetih“, piše u komentaru.\nKljučne reči Crna Gora, Joanikije, protesti, sukobi, mitropolit, Milo Đukanović, Srbija, štampa\nTrajni link https://p.dw.com/p/3zxMz


ZA BEZBEDNIJI MLADENOVAC: Ispunjena još jedna inicijativa građana | Novosti.rs\nAleksandar Mićić, stanovnik ovog naselja i jedan od inicijatora rešavanja ovog bezbedonosnog problema, pohvalio je pokretanje elektronskog sevisa „Stop kritikovanju, daj predlog“ koji, kako je istakao, zaista funkcioniše i daje rezultate. Mićić je napomenuo da su se na ovoj lokaciji vozla kretala izuzetno velikom brzinom i da je to bio jedan od najvećih problema.\n- Ovo rešenje mnogo znači za decu celog Drapšina koja će ubuduće prelaziti bezbednije ulicu a mi ćemo, kao roditelji, mirne glave moći da pustimo našu decu u školu- rekao je Mićić.\n- Veliki broj građana je putem elektronskog servisa „Stop kritikovanju, daj predlog“ prijavilo problem koji se odnosi na raskrsnicu na kojoj se trenutno nalazimo. Veliki broj dece koja žive u naselju Drapšin svakodnevno ovim putem ide u školu i oni su svaki put kada bi prelazili ulicu Slavka Manojlovića, baš na ovom mestu, bili izuzetno ugroženi. Postavljanjem pešačkih platformi i usporavanjem saobraćaja na ovoj lokaciji postići ćemo dva efekta. Prvi je da će deca, kao i drugi pešaci, biti bezbedniji prilikom prelaska ulice, a drugi, seknudarni efekat, je da će vozači koji se uključuju u ulicu Slavka Manojlovića, zbog manje brzine kretanja vozila u toj ulici, imati više vremena da obave tu radnju. Zahvaljujem se predstavnicima Sekretarijata za saobraćaj grada Beograda koji imaju sluha za saobraćajne probleme u našoj opštini i daju veliku podršku svim projektima u vezi sa bezbednošću saobraćaja u opštini Mladenovac- rekao je Stefan Ivanović, član Komisije za bezbednost saobraćaja na putevima gradske opštine Mladenovac.\nSRPSKI POP ZVEZDA RUSKE TELEVIZIJE: Mladenovački sveštenik Marko Jeftić (35) postao reporter TV Spas, kanala Ruske pravoslavne crkve\n06. 06. 2021. u 16:00\nLEPA AKCIJA U MLADENOVCU: Aparati za gašenje požara na poklon vozačima\n29. 05. 2021. u 15:10\nOsim pomenute raskrsnice, predstavnici Sekretarijata obišli su još desetak lokacija koje su građani prijavili.\nMladenovac mladenovac vesti bezbednost u saobraćaju uređenje raskrsnice\n22:04 BESPLATNE EKO ŠETNJE NA VELIKOM RATNOM OSTRVU: Obilazak ostrva sa vodičem\n22:04 SLAVLJE U DOMU DADA POLUMENTE: Poznati pevač postao tata! (FOTO)\n22:04 ZA PRIVREDU 400 MILIONA $: Srbija do kraja godine dobija novac od garantne šeme Američke razvojne agencije\n22:03 HAVARIJA NA VODOVODNOJ MREŽI NA PETLOVOM BRDU: Mašine probušile cev, voda poplavila celo naselje\n35 I BiH POVLAČI SLADOLEDE IZ PRODAVNICA: "Snikers", "Tviks", "Bounti" puni pesticida


GO SNS SMEDEREVO: STOP NASILJU NAD ŽENAMA – Smederevske novine\nGradski odbor Srpske napredne stranke najoštrije osuđuje svaki vid nasilja nad ženama, poručile su u obraćanju medijima predstavnice ove lokalne stranačke organizacije.\n-U 21. veku, gde je žena nosilac porodice i društva, kao majka, kao javna ličnost, koja je dobila poverenje da obavalja određene funkcije, a pri tome za to što radi ima i ogromnu odgovornost, ne sme biti predmet nasilja, ni verbalnog, ni psihičkog, a da ne govorimo o fizičkom – rekla je u ime GO SNS Smederevo članica Gradskog veća Jasmina Vojinović.\nDodala je da „uvrede i pretnje iznesene na javnoj sceni imaju posebnu težinu“, a one upućene ženama su, istakla je, „napad na demokratiju i slobodu govora“.\n-Svedoci smo ovih dana da opozicija koju predvode Đilas, Jeremić i Obradović svoju predizbornu kampanju zasnivaju na uvredama, pretnjama i zastrašivanju, naročito nad ženama. Sergej Trifunović pokušava da uđe u politički život tako što vređa, omalovažava i ponižava žene Srbije. Legitimitet u institucijama se dobija na izborima, kojih se oni jako boje, koji još nisu ni objavljeni, a oni ih već ne prihvataju i kažu da će ih bojkotovati. Pozivam sve žene da zajedno poručimo: Stop nasilju nad ženama, pokažemo žensku solidarnost, i kažemo: Mi vas se ne plašimo – poručila je Vojinovićeva.\n← SPC – OSAM VEKOVA ISTORIJE U SLICI I REČI\nSTRELJAŠTVO: PETAR ADAMOVIĆ NAJBOLJI JUNIOR SRBIJE →\n2 thoughts on “GO SNS SMEDEREVO: STOP NASILJU NAD ŽENAMA”


Vulin u BiH: “Na Trgu Republike Srbije stoje Srbi” | Starmo\nNaslovnica Politika Vulin u BiH: “Na Trgu Republike Srbije stoje Srbi”\nVulin u BiH: “Na Trgu Republike Srbije stoje Srbi”\nSarajevo — “Velika je čast biti danas na mjestu koje se sa razlogom zove Trg Republike Srbije. Ne zato što je Srbija dala milion eura da se ovo završi i uredi, već zato što na Trgu Republike Srbije stoje Srbi”, istakao je izaslanik predsjednika Republike Srbije i vrhovnog komandanta Vojske Srbije Aleksandra Vučića ministar odbrane Aleksandar Vulin na svečanom otvaranju novoizgrađenog Trga Republike Srbije u Istočnom Novom Sarajevu.\nPrema njegovim riječima, od kako je 2014. godine Aleksandar Vučić postao predsednik Vlade Republike Srbije pa do današnjeg dana “nijedan Srbin, nijedno naše selo, ma kako daleko i udaljeno bilo od naše jedine i voljene matice Srbije nije bilo predaleko našoj Srbiji”, prenosi N1.\n“Od tada do danas Republika Srbija je odvojila i svojim Srbima dala da pomogne, da vide da brine, da misli, da hoće, da vodi računa o tome kako žive i kako rastu i napreduju blizu 74 miliona eura, a našoj voljenoj Republici Srpskoj 62 miliona eura. Zato što nijedno srpsko selo i nijedan Srbin gdje god da živi i gdje god se rodio nije daleko našoj Srbiji i predsjedniku Republike Srbije Aleksandru Vučiću. On nije više predsjednik ili “samo” predsednik Republike Srbije. On je predsednik svih Srba”, kazao je ministar Vulin.\nKako je poručio, “volja velikih sila, zla sudbina, pogrešne procjene, greške, kukavičluk naših ranijih rukovodstava učinili su da ne živimo zajedno”.


RASPISAN KONKURS ZA NOVE POLAZNIKE COPO – Nezavisni Policijski Sindikat Srbije\nRASPISAN KONKURS ZA NOVE POLAZNIKE COPO\nPočetna/Vesti/RASPISAN KONKURS ZA NOVE POLAZNIKE COPO\nSremska Kamenica, 27.01.2018. Centar za osnovnu policijsku obuku u Sremskoj Kamenici raspisao je juče konkurs za prijem 400 novih polaznika na jednogodišnje stručno osposobljavanje za obavljanje policijskih poslova za potrebe PU za grad Beograd i 250 polaznika za 17 područnih policijskih uprava. Konkurs je otvoren narednih 30 dana od dana objavljivanja, kada kandidati mogu podneti traženu dokumentaciju.\nUz popunjeni obrazac prijave koju mogu dobiti u policijskoj stanici, kandidati podnose i sledeća dokumenta:\nIzvod iz zdravstvenog kartona (obrazac u PS)\nOriginal uverenje o državljanstvu (ne starije od šest meseci)\nOriginal uverenje nadležnog suda da se protiv kandidata ne vodi krivični postupak (ne starije od šest meseci)\nOverenu kpiju diplome završene srednje škole\nOverene kopije svedočanstava sva četiri razreda srednje škole\nOčitanu ličnu kartu ili overenu kopiju l.k. koja nije čipovana\nOverenu kopiju vozačke dozvole „B“ kategorije\nPored osnovnih uslova propisanih za ovaj konkurs neophodno je da kandidat ima ne manje od 18 godina i ne više od 24 godine starosti, kao i da najmanje godinu dana ima prebivalište na teritoriji organizacione jedinice za koju se raspisuje konkurs.\nPostupak izbora kandidata sastoji se od tri dela: opšteg lekarskog pregleda, kvalifikacionog ispita i specijalističkog lekarskog pregleda. Kvalifikacioni ispit koji kandidati polažu sastoji se iz četiri dela: provera jezičke kulture i pravopisa srpskog jezika, provera psihološkog statusa, provera bazično-motoričkog statusa i intervjua, a svaki pojedinačni deo je eliminacioni za one koji ne zadovolje kriterijume.\nOni kandidati koji ispune sve uslove za upis rangiraju se na osnovu ostvarenih rezultata, a nakon utvrđene konačne rang liste odluku o prijemu donosi Ministar. Kandidati koji nisu primljeni, nakon prijema obaveštenja o tome mogu Ministru uputiti zahtev da preispita odluku. Oni koji su primljeni na obuku dobijaju status polaznika Osnovne policijske obuke, a nakon završene obuke stiču mogućnost zasnivanja radnog odnosa u Ministarstvu u svojstvu pripravnika, u skladu sa Zakonom.


Beta 13. oktobra 2021. 15:40\nGeneralna sekretarka Regionalnog saveta za saradnju (RCC) Majlinda Bregu izjavila je danas da je smanjenje cene rominga izmedju zemalja Zapadnog Balkana i EU „izazovan proces“, ali da se nada da će za pet godina, te cene biti snižene za oko 90 odsto.\n„Mislim da ne postoji neka tržišna logika zašto bi gradjani Zapadnog Balkana trebalo da plaćaju 103 evra po gigabajtu, dok posećuju neku evropsku zemlju, a da telekom operaterima troškovi budu samo osam evra. Naporno ćemo raditi kako bi ostvarili dostizanje tog cilja i nadamo se prvim rezultatima za pet godina“, izjavila je Bregu.\n„Važno je istaći i ukidanje tarifa po pitanju rominga što je omogućilo gradjanima da uštede novac, ali i da nemaju dodatne troškove kada komuniciraju jedni sa drugima. Roming kod kuće, program koji je usvojen, prvi je korak“, rekla je Bregu.\nEvropski komesar za proširenje Oliver Verhelji istakao je da je ukidanje rominga na Zapadnom Balkanu „veliki uspeh“, a kao sledeći neophodan korak naveo je smanjivanje cene rominga izmedju zemalja Zapadnog Balkana i EU.\n„Da bi stigli do tog cilja, razvili smo plan koji vodi ka snižavanju cena tarifa, a kroz reforme predvidja i brojne ekonomske mogućnosti za region“, rekao je Verhelji.


Tanjug 23. februara 2020. 16:19\nBEOGRAD – Ambasada Egipta u Srbiji organizovala je okrugli sto pod nazivom „Novi Horizonti: turističke mogućnosti između Egipta i Srbije u novoj deceniji“, u okviru učešća Egipta kao zemlje partner 42. Međunarodnog sajma turizma u Beogradu.\nZamenica ministra za turizam i antikvitete, Gada Šalabi, predstavila je značajne mogućnosti za jačanje saradnje između dve zemlje u oblasti turizma, čime bi se mogao iskoristiti trenutni porast broja turista, naročito srpskih turista koji putuju u Egipat, saopštila je egipatska ambasada u Beogradu.\nIstakla je važnost istraživanja novih oblasti u jačanju turističke saradnje, kao što su zdravstveni turizam i turistička odmarališta, sa mogućnošću izgradnje efikasnog partnerstva između vladinih turističkih i poslovnih sektora, i razmena iskustva u oblasti obuke i izgradnje novih kapaciteta.\nRazgovaralo se i o mogućnosti povezivanja civilnog vazduhoplovstva sa domaćim i međunarodnim avio-kompanijama iz Srbije.\nAmbasador Egipta u Beogradu, Amr Alguvejli, istakao je, imajući u vidu da su turisti iz Srbije među vodećim u interesovanju za plažni turizam Egipta, da od ove godine imaju priliku da se upoznaju sa novim turističkim destinacijama, koje bi sada uključivale i kulturni turizam.\nPredstavnici poslovnog i akademskog sektora su pohvalili pozitivni razvoj u oblasti turizma između Srbije i Egipta.\nBiljana Radulović, predsednica Upravnog odbora Yute, pohvalila je porast od 55 odsto u 2019. godini u čarter letovima za Egipat, navodeći da bi Srbija i Egipat trebalo da postanu glavni centri za letove u regionu.\nDocent na Fakultetu za turistički i hotelijerski menadžment, Danijel Pavlović, procenio je da je Egipat treća omiljena destinacija za turiste iz Srbije i naglasio da se očekuje porast za više od 50 posto u čarter letovima tokom letnje sezone ove godine.\nPredstavnici avio-kompanije iz Srbije i Egipta su predstavili nove rute koje bi srpskim turistima omogućile da iz jednog grada u Egiptu, otputuju u drugi, što bi samim tim dovelo i do razmene plažnog i kulturnog turizma.\nDržavni sekretar za turizam pri Ministarstvu trgovine, turizma i telekomunikacija, Miroslav Knežević, izrazio je želju da se u narednom periodu radi na formiranju plana rada za unapređenje saradnje dve zemlje u oblasti turizma, što bi uključilo i posebne aspekte namenjene povećanju broja turista u oba smera.\nDirektorka Turističke organizacije Srbije, Marija Labović, predložila je organizaciju posete Srbiji od strane novinara i turističkih operatera iz Egipta, kao i organizaciju promotivnih aktivnosti u Egiptu, što bi doprinelo podizanju svesti o zajedničkim turističkim destinacijama, navedeno je u saopštenju.


Ruska vojna policija stigla u Aleppo, ministar obrane Šojgu: “Njihova prisutnost je sada nužna kako bi se osigurao red i mir” – dijalogin.tv\nHome » Cyberspace Dijalogin Politika Slike Svijet Video Vijesti\nRuska vojna policija stigla u Aleppo, ministar obrane Šojgu: “Njihova prisutnost je sada nužna kako bi se osigurao red i mir”\nRuska vojna policija stigla je u nedavno oslobođeni sirijski grad Aleppa – potvrdili su ruski izvori. Navode se kako će osiguravati sigurnost humanitarnim radnicima.\n“Divizija je stigla iz zračne baze Hmeymim u grad Aleppo kako bi odradila svoje dužnosti u sklopu Ruskog Centra za Pomirenje u Sirijskoj Arapskoj Republici“, navodi se u izjavi ruskog ministarstva obrane, piše “Advance“.\nRanije je ruski ministar obrane, Sergej Šojgu, poručio ruskom predsjedniku Vladimiru Putinu kako je slanje bataljuna vojne policije u Aleppo “nužno kako bi se osigurao red i mir“.\nRuska vojna policija u Siriji…\nU isto vrijeme ruski stručnjaci upravo provode operaciju razminiravanja dok se i dalje dostavlja humanitarna pomoć civilima.\nNastavljena izgradnja Katoličkog kulturnog centra u Tuzli, investicija od tri miliona KM\nLast 30 Days Visits: 61.019\nTotal Visits: 3.161.813\nTotal Posts: 13.261


Reagovanje: Osvetljeni bicikl glavu čuva – Balkanekspresrb.rs\nNasuprot uverenju javnosti, biciklističke kacige nisu dizajnirane niti pravljene da štite biciklistu prilikom udara motornog vozila, već za pad sa bicikla do brzine od 20 km/h. Sa druge strane promocijom korišćenja kacige se u drugi plan stavlja osnovni uzrok stradanja biciklista – udar motornog vozila, težine od nekoliko stotina kilograma do nekoliko tona\nInfo: Press Biciklistička inicijativa\nPOVODOM Evropske nedelje mobilnosti, otvaranju novog biciklističkog parkinga ispred Doma omladine u Beogradu ove godine se priključio i Auto moto savez Srbije (AMSS), tačnije predsednik organizacije Mirko Butulija i generalni sekretar Predrag Đurđev. U proteklom periodu AMSS je preventivno ukazivao vozačima na ranjivost ljudi koji voze bicikle i motocikle kroz upozorenja vozačima. Njihov doprinos bezbednosti biciklista ovaj put bilo je besplatno deljenje kaciga pod nazivom “Kaciga glavu čuva”. Uprkos tome što laički deluje da je ova mera bitna, efikasna i da je treba što više promovisati, istina je drugačija.\nNasuprot uverenju javnosti, biciklističke kacige nisu dizajnirane niti pravljene da štite biciklistu prilikom udara motornog vozila, već za pad sa bicikla do brzine od 20 km/h. Sa druge strane promocijom korišćenja kacige se u drugi plan stavlja osnovni uzrok stradanja biciklista – udar motornog vozila, težine od nekoliko stotina kilograma do nekoliko tona.\nVršenjem ovakve promocije javnosti se šalje pogrešna poruka da bezbednost biciklista zavisi od njih samih, pa ukoliko niste dovoljno zaštićeni kao biciklista – problem je u vama.\nStatistika kaže da najveći broj biciklista strada upravo od sudara sa motornim vozilima pa je najcelishodnije fokus staviti upravo na to.\nDodatnu potvrdu da je promovisanje kaciga pogrešan pravac su suprotna iskustva Australije i Holandije. Australija koja je uvela obavezno nošenje kacige izazvala je katastrofalno opadanje broja biciklista za 30 poso, dok se broj povreda nije smanjio. Sa druge strane, Holandija u kojoj je vožnja bicikla bez kacige masovna praksa, slovi za najbezbedniju zemlju na svetu za vožnju bicikla.\nOvo je objašnjeno “bezbednošću u brojevima”, koja govori da povećani broj biciklista na ulicama povećava njihovu bezbednost jer su vozači naviknuti na njihovo prisustvo, pa samim tim prilagođavaju vožnju, što potvrđuju i brojne studije sprovedene širom sveta.\nDruga, takođe diskutabilna izjava stigla je od načelnika saobraćajne policije Srbije Vladimira Rebića: “Svaki deseti poginuli na drumovima je biciklista. U jednoj godini život izgubi imeđu 50 i 60 vozača bicikala, a oko 40 njih je krivo za takav događaj. Izmenama i dopunama Zakona o bezbednosti saobraćaja predviđene su novine u vidu bolje uočljivosti biciklista na putevima, ali i ostvarivanja boljih koridora za njihovo kretanje”.\nOva tvrdnja je netačna, ako imamo u vidu podatke iz izveštaja Agencije za bezbednost saobraćaja da je u periodu od 2012. do 2014. godine od 185 poginulih biciklista 54 (30 posto) izazvalo saobraćajnu nezgodu.\nJoš čudnije je to što je Uprava saobraćajne policije odbila predlog beogradskih biciklista da se zajednički neosvetljenim biciklistima podeli 50 kompleta svetala uz kampanju i upozorenje da su svetla obavezna po zakonu, već je bicikliste uputila na Agenciju za bezbednost saobraćaja.<


Predsednik Gradske opštine Mladenovac Vladan Glišić i direktor JKP „Mladenovac“ Vladeta Lučić, obišli su radove na izgradnji kanalizacione mreže u delu ulice Braće Badžak. Radove izvodi mladenovačko Komunalno preduzeće, a finansiraju se iz budžeta opštine.\nIzgradnjom nove mreže i priključenjem stanara koji žive u stambenim objektima 25, 27 i 29, biće rešen višegodišnji problem koji stanovnici ovog dela ulice imaju sa mešanjem kišne i fekalne kanalizacije, do čega dolazi usled velikih atmosferskih padavina.\n„Velike količine vode se slivaju iz pravca groblja i DIS-a, preko ulice Škotskih sestara i Kosmajske do ovog dela ulice Braće Badžak koji predstavlja najnižu tačku i dolazi do skupljanja vode na jednom mestu. Do sada se fekalna kanalizacija iz ovih zgrada izlivala u kišnu što je predstavljalo veliki problem. Izgradnjom nove mreže koja će imati veću propusnu moć, kao i postavljanjem novog slivnika, biće sprečeno izlivanje kanalizacije, a priključenjem građana na istu uspostaviće se normalno funkcionisanje mreže u ovom delu grada“, rekao je Glišić.


svetsko prvenstvo Archives - Sjajne Vesti\nHome»Članci tagovani sa»svetsko prvenstvo\nSaida Bukvić osvojila zlatnu medalju na Svetskom prvenstvu u lou kiku\nBy Nikola Z on 03.11.2015 OSTALI SPORTOVI\nSJAJNE VESTI DONOSI SAIDA BUKVIĆ Na Svetskom prvenstvu koje održano u Beogradu, u disciplini lou-kik, Saida Bukvić se okitila zlatnom medaljom. U svojoj kategoriji do 52 kilograma, u finalnom meču protiv reprezentativke Finske Marije Sing, ostvarila je pobedu rezultatom 3:0. Prošle godine bila je najbolja juniorka sveta, a od ove godine je i neprikosnovena u seniorskoj […]\nRvac Davor Stefanek osvojio bronzu na Svetskom prvenstvu u Las Vegasu\nBy Nikola Z on 09.09.2015 IZDVOJENO, OSTALI SPORTOVI\nSJAJNE VESTI DONOSI DAVOR ŠTEFANEK! Rvač Davor Štefanek osvojio je bronzu na Svetskom prvenstvu u Las Vegasu, u kategoriji do 66 kilograma grčko-rimskim stilom, pobedivši Alžirca Tareka Benaisu sa 4-0 i tako obezbedio učešće na Olimpijske igre u Rio de Žaneiru. U polufinalnom meču je poražen od Nemca Franka Šteblera sa 5-1, koji se kasnije […]\nDve bronzane medalje za Srbiju u veslanju\nBy Nikola Z on 05.09.2015 OSTALI SPORTOVI, IZDVOJENO\nSJAJNE VESTI DONOSE VESLAČI IZ OŽIBLEA! Obradovali su nas, Viktor Pivač i Martin Mačković veslački dvojac sa kormilarom Lukom Mladenović, osvojivši bronzanu medalju na Svetskom prvenstvu u francuskom Ožibeleu, kao i Miloš Stojanović, u skifu za lake veslače, takođe osvajač bronzane medalje. Naši mladići dvadesetgodišnjaci Pivač i Mačković su još jednom zablistali, i dokazuju da se […]\nStaša Gejo od juče najbolja na svetu\nBy Nikola Z on 01.09.2015 OSTALI SPORTOVI\nSJAJNE VESTI DONOSI STAŠA GEJO! Srbija se može pohvaliti sa još jednom svetskom prvakinjom, a to je sedamnaestogodišnja Nišlijka Staša Gejo. Ona je svoju prvu svetsku zlatnu medalju osvojila u italijanskom gradu Arku na Svetskom prvenstvu za mlade u slobodnom penjanju. Disciplina u kojoj se takmičila je „boldering“. U finalnu borbu je ušla kao drugoplasirana […]\nKošarkašice Srbije do 19 godina starosti pobedile Brazil\nBy Milivoje Rosandić on 22.07.2015 KOŠARKA\nSJAJNE VESTI NAM DONOSE MLADE KOŠARKAŠICE SRBIJE! Ruski grad Čehov je mesto odigravanja Svetskog prvenstva za košarkašice do 19 godina starosti. Juniorska reprezentacija Srbije, pod vođstvom selektora Zorana Tira, ostvarila je svoju drugu pobedu, i zauzela drugo mesto u grupi „D“. To nam je bilo dovoljno za prolazak u osminu finala gde smo za protivnika […]\nZlatni ORLIĆI – Nebrušeni dijamanti\nBy Konstantin M. on 20.06.2015 FUDBAL\nKao i svake sjajne vesti i ovu počinjemo rečenicom: SJAJNE VESTI Naši momci, do 20 godina, na svetskom prvenstvu na Novom Zelandu 2015. godine osvojili su SVE. Pored zlata koje je u ovoj priči manje bitno osvojili su publiku širom sveta i sve nas pored malih ekrana, koji nismo bili u prilici da im uveličamo […]


To je za jednu poziciju bolje od prethodnog preseka, kada je sa 1.507 bodova zauzimala 29. mesto.\nIspred Srbije se nalaze Ukrajina i Japan sa 1.520 bodova.\nPrva na listi je Beligija, dok je drugi Brazil. Treće i četvrto mesto zauzimaju Engleska i Francuska. Među prvih deset još se nalaze i Italija, Argentina, Portugalija, Španija, Meksiko i Danska.\nNE može tradicija da šutne loptu u protivnički gol, niti da ti sačuva mrežu, ali nekako kao da se uvek pita bar malo kada je najlepši sport u pitanju.


STRAVIČAN SUDAR: Kombi se zakucao u kamion, ima poginulih - Smederevska televizija\nSTRAVIČAN SUDAR: Kombi se zakucao u kamion, ima poginulih\nNa auto-putu od Beograda ka Zagrebu sinoć je došlo do teške saobraćajne nesreće u kojoj su se sudarili kombi sa 7 putnika i kamion.\nSaobraćajka se desila pre skretanja ka Aerodromu Nikola Tesla, a svedoci su potvrdili da je kombi smrskan do pola.\nKako saznajemo, kombi se kretao u pravcu ka Zagrebu a pretpostavlja se da se zakucao u kamion koji se kretao, ali verovatno malom brzinom.\nPrema nezvačnim informacijama, na licu mesta stradali su vozač i suvozač kombija a jedna žena je teško povređena i hitno je prevezena u Urgentni centar na odeljenje za reanimaciju.\nČetvoro putnika je povređeno i bili su zarobljeni u kombiju do dolaska vatrogasaca.


FLOTA STRAHA Kineska ratna oprema uznemirava i Amerikance i susede\nSamo informacija da Kina ima nosač aviona bila je dovoljna da izazove jezu među američkim vojnim stratezima, ali i kineskim susedima. I jedni i drugi počeli su da planiraju velika ratna ulaganja u narednih nekoliko godina.\nKineski nosač aviona plaši Amerikance\nKada je pre nekoliko godina objavljena vest da Kina dovršava izgradnju nosača aviona Liaoning (PLAN CV-16), usledile su informacije da Japan gradi dva nova nosača aviona (“razarača helikoptera”) da bi odgovorio na pretnju iz Kine.\nJužna Koreja, Indija, Tajvan - dakle, svako ko nešto predstavlja u Jugoistočnoj Aziji - objavili su planove za izdvajanje više milijardi dolara za vojsku kako bi održali korak sa Kinom.\nProblem je u tome što je Kina već sada druga svetska sila na svetu po obimu finansijskih sredstava koje ulaže u vojsku i manje susedne zemlje teško mogu da je prate. Ubrzo se saznalo da Kina gradi drugi nosač aviona, treći, četvrti, pa čak i nosač aviona na nuklearni pogon.\nVest o nosaču aviona uznemirila je mnoge države\nDefenseNews.com je preneo uznemirujuću vest da Kina ne samo da munjevitom brzinom gradi flotu nosača aviona, već uči i kako da ih efikasno koristi.\n200 milijardi dolara za oružje\nDa bi efikasno funkcionisao, nosač mora da ima pratnju - više ratnih brodova koji ga okružuju i štite od mogućih opasnosti. Primera radi, u američkoj ratnoj mornarici nosač aviona standardno prate jedan kruzer sa navođenim raketama (za protivvazdušnu odbranu) i još tri razarača sa navođenim raketama (za borbu protiv podmornica i napada sa kopna). Ako tome dodamo brodove za transport municije i goriva, kao i jednu ili dve nuklearne podmornice, dolazimo do broja od 10 ratnih brodova. Računajući i troškove izgradnje, prateći brodovi često koštaju dva-tri puta više od samog nosača aviona, dakle oko 30 milijardi dolara.\n30 milijardi dolara za kinesku vojsku nije ništa\nTo je ogromna suma, ali čini se da je Kina, koja godišnje za oružje izdvaja preko 200 milijardi dolara, spremna da je plati. Kako je DefenseNews javio prošle nedelje, Kina je nedavno naručila peti razarač sa navođenim raketama klase “Landžou” i na putu je da stvori ratnu flotu sastavljenu od 14 razarača klase “Landžou” i “Kunming” i šest kruzera sa navođenim projektilima “tipa 055” - što je dovoljno da bi se obezbedila pratnja za sva četiri poznata nosača koja zemlja trenutno gradi.\n"Flota straha" stiže za manje od 10 godina\nVojni analitičari procenjuju za sajt AMI Internešnel da bi flota mogla da bude kompletno izgrađena već 2024, kada će kineska ratna mornarica imati veću flotu nego Japan i Južna Koreja zajedno.\nDefenseNews je preneo stanovište AMI da će zemlje u regionu protumačiti najnovije kinesko ulaganje u mornaričke vojne snage kao “značajnu pretnju stabilnosti”. Ono što nije rečeno jeste da će kineski susedi gotovo sasvim sigurno odgovoriti na tu pretnju tako što će sami kupovati ratne brodove.\nI Amerikanci i susedi planiraju da "odgovore" na kineske napore da ulaže u svoju vojsku\nPrema ranijim procenama AMI, azijske i pacifičke zemlje potrošiće 200 milijardi dolara na podmornice i brodove do 2032. godine, što bi bilo od 25 odsto ukupnog ulaganja u ratnu mornaricu širom sveta tokom istog perioda. Sasvim je logično očekivati da bi američke kompanije koje se bave isporukama oružja htele da imaju udela u predstojećim ugovorima za izgradnju brodova.


Tehnologija | Cloudex\nCloudEx bekap rešenje pomoću CEPH-a u sebi ima mehanizam zvani “deep scrubbing”, koji podrazumeva da se svaki podatak sa primarne replike sistemski periodično čita i uporedi sa ostalim replikama u sistemu. Tako se u svakom trenutnku uveravamo da su sve replike identične i da je sistem zdrav sa punim integritetom.\nBekap rešenje omogućava korisniku da lako i jednostavno uradi bekap svog virtualnog okruženja i time poveća sigurnost svojih podataka. Redovnim bakapom virtualnih servera preko enkriptovanog komunikacijskog kanala sa primarnog sajta ka CloudEx-u (sekundarni sajt), korisnik se obezbeđuje da ima spremnu kopiju svoje IT infrastrukture za rad, u slučaju otkaza dela ili celog sistema na primarnom sajtu.\nProces bakapa i recovery virtualnih servera\nSoftver na korisničkoj strani, služeći se Hyper-V i VMware funkcijama, pravi bekap virtualnih mašina i u komunikaciji sa Cloud Connect okruženjem na strani CloudEx-a smešta ih u storage prostor koji se nalazi u data centru. Sistem radi tako što lokalno napravi inicijalnu kopiju stanja virtualnog servera, kompresuje ga i kroz siguran komunikacijski kanal prebacuje kopiju do CloudEx-ovog data centra. Koristeći planer servis, korisnik podešava vreme učestalosti inkrementalnog bekapa. Inkrementi se kompresuju i zajedno sa inicijalnim bekapom smeštaju u jedan fajl. Ovim procesom se dobija kopija virtualne mašine u data centru, gde se u bilo kom momentu, po potrebi može uraditi povrat (recovery) mašine na bilo koji host sa istim hipervizorom. Softver radi povrat virtualnih mašina, tako što otpakuje sadržaj bekapa i radi rekonstrukciju mašine na host koji je korisnik odredio.\nSoftver omogućava servis provajderu da generiše SSL sertifikat, koji služi za uspostavu sigurnog i enkriptovanog komunikacijskog kanala izmedju korisnika i servis provajdera.\nEnkripcija bekap sadržaja\nVeeam Backup & Replication softver omogućava korisniku enkripciju bekapa metodom simetričnih ključeva, nakon čega se enkriptovani sadržaj kompresuje i smešta u fajl. Pri enkripciji korisnik postavlja lozinku uz koju kasnije može da dekriptuje i povrati sadržaj bekapa.\nVeeam Cloud Gateway je pristupna tačka infrastrukturi za korisnike. Preko cloud connect opcije u softveru, korisnik pristupa Cloud Gateway-u preko IP adrese ili hostname-a kako bi omogućio komunikacioni kanal preko kojeg će se raditi bekap i replikacije virtualnih mašina. Cloud Gateway se postavlja na zasebnom serveru, odvojenom od ostatka infrastrukture, kako bi preko izolovane mreže korisnik komunicirao sa softverom na strani CloudEx-a. Ovim pristupom je omogućen dodatni sloj zaštite između infrastrukture na strani CloudEx-a i raznih napada koji dolaze sa javne mreže.\nWAN akcelerator je tehnologija koja mehanizmom globalnog keširanja i dedeuplikacije smanjuje količinu podataka koje treba transportovati od korisnika do servis provajdera. WAN akcelerator je postavljen kao dodatni sloj u infrastrukturi transporta podataka. Da bi ovo rešenje radilo potrebno je da se, preko softvera, instalira WAN akcelerator na strani korisnika i servis provajdera. Kada se radi inicijalni backup, software analizira blokove podataka virtualnog servera i informacije o blokovima smešta u globalnu keš memoriju (prostor na disku kod servis provajdera). Pri svakom inkrementu WAN akcelerator upoređuje blokove podataka korisnikove virtualne mašine sa informacijama koje globalna keš memorija sadrži i radi deduplikaciju istih blokova. Kada se otklone redudantni data blokovi, inkrementalni sadržaj virtualnog servera je znatno manji i samim tim vreme prenosa kopije je dosta kraći.\nOvim kompaktnim i vrlo pouzdanim rešenjem Veeam je uspeo da malom potrošnjom resursa i minimalizovnom količinom prenosa podataka uveća sigurnost korisnikove virtualne infrastrukture. Iako sistem deluje jednostavno ispod se krije sofisticirano rešenje.


Mercedesov G63 AMG 6x6 je imao dosta mesta za teret u zadnjem delu, ali ga je visoka cena učinila "igračkom" imućnih ljudi. Međutim, Mercedes je u Argentini mnogo ranije pokušao ući na tržište, a to se dogodilo sedamdesetih kada je napravio pick-up baziran na modelim W114 i W115.\nTadašnji pick-up se prodavao pod imenom "La Pickup". Radi se o modelu koji se razlikuje od svih ostalih članova Mercedesove porodice. Bio je ukrašen hromiranim detaljima zbog čega je u to vreme izgledao luksuzno, a unutrašnjost je takođe napravljena od kvalitetnih materijala.\nOvaj automobil je pokušaj Mercedesa da kombinuje premium komponente s praktičnošću pick-upa, a nemačka kompanija sada isto pokušava sa X-Klasom.